Ibu Ralit Main Handphone, Tak Perasan Abang Letak Adik Dalam Mesin Basuh Dobi. Nasib Baik Ada Yang Perasan…

Menjaga kanak-kanak sememangnya sukar lebih-lebih lagi jika mereka sudah meningkat umur dan mula panjang akal. Jadi sebagai ibu bapa, kita seharusnya lebih peka dalam menjaga anak-anak lebih-lebih lagi dari faktor keselamatan.

Jangan hanya membiarkan anak-anak bermain tanpa pengawasan kerana di peringkat usia ini, mereka masih belum mengerti akan erti bahaya.

Kisah kanak-kanak maut kerana terkurung dalam mesin basuh sudah banyak kali terjadi dan ini seharusnya menjadi pengajaran buat para ibu bapa semua.

Seperti yang berlaku baru-baru ini, menerusi satu perkongsian di TikTok, wanita bernama Azura Sapari menceritakan detik cemasnya ketika sedang berada di sebuah kedai dobi.

Sewaktu menguruskan pakaian untuk dikeringkan, kebetulan terdapat seorang lagi ibu di sana bersama empat orang anak yang turut menggunakan mesin basuh layan diri yang lokasinya tidak dinyatakan.

Sementara menunggu pakaian siap dicuci di dalam kereta, Azura melihat kanak-kanak berkenaan sangat aktif bermain tolak bakul tanpa ditegur oleh ibu mereka yang ralit bermain telefon.

“Saya masuk baju (dalam mesin) untuk keringkan, kemudian saya masuk kereta yang menghadap bahagian dalam dobi. Jadi masa dalam kereta saya tengok budak-budak tu berlari-lari. Saya biar saja.

“Saya perasan mak mereka asyik melihat telefon. Saya tengok mak dia memang tak ada tegur atau buat apa-apa.

“Saya perhatikan anak-anak dia. Salah seorang duduk atas kerusi, dua orang sedang bermain,” ujarnya.

Pada mulanya Azura melihat salah seorang anak wanita tersebut sedang bermain buka-tutup pintu mesin basuh. Tetapi dia mula berasa bimbang apabila melihat si abang cuba mengangkat adiknya yang kecil untuk dimasukkan ke dalam mesin basuh.

“Ingatkan dia nak main buka tutup pintu saja. Tak terfikir pula dia nak masukkan adik dia dalam tu.

“Jadi saya pun tengok telefon semula sebab masa tu saya tengah video call dengan suami. Masa pandang semula (ke arah dobi) eh ada adik dia dalam tu.

“Saya terus keluar dan beritahu salah seorang kawan lelaki yang ada dekat dobi tu. Kawan saya pun terkejut masa tu. Selepas itu barulah wanita berkenaan perasan yang salah seorang anaknya sudah berada di dalam mesin basuh,” katanya.

Mulalah mak dia menggelepar cari telefon sampai terketar-ketar nak call. Ada juga yang cuba cari spanar untuk ketuk pintu mesin basuh tersebut.

Jelas Azura lagi, wanita itu lantas memarahi anaknya dianggarkan dalam lingkungan usia empat hingga lima tahun sebelum cuba menelefon pemilik dobi tersebut.

Mujurlah tiada sesuatu yang buruk terjadi dan mesin basuh yang terkunci itu boleh dibuka semula dengan selamat, cuma anaknya keluar dalam keadaan berpeluh akibat terkurung.
“Masa tu kita risau oksigen kurang ke apa. Lepas si ibu call tuan kedai barulah dia suruh tutup plug. Selepas beberapa minit pintu boleh dibuka,” imbas Azura lagi.

Tegas Azura, dia berharap agar kisah ini menjadi pengajaran buat ibu bapa di luar sana supaya sentiasa memantau anak khususnya saat berada di tempat awam.

Ibu bapa seharusnya mengutamakan keselamatan anak-anak tidak kira di mana mereka berada kerana risiko dan bahaya sentiasa ada tanpa mengira tempat atau lokasi.

Semoga kisah ini dijadikan ikhtibar buat para ibu bapa agar lebih berhati-hati dan peka terhadap anak-anak.

[ARTIKEL PANAS]

[TIPS]


Isteri Adalah Rakan Kongsi Hidup. Hargainya Selagi Masih Ada.

Kehidupan dalam rumah tangga ada pasang surutnya. Jika pasangan itu memilih bahagia, pastinya terima kekurangan pasangan. Bukannya mencari kesalahannya.

Jika seorang suami asyik mencari kesalahan isterinya, umpama dia tidak menghargainya kelemahan isterinya.

Seharusnya kehidupan rumahtangga ini saling melengkapi antara satu sama lain. Impaknya, rumahtangga itu dilimpahi kebahaagiaanya. Bukanya menjadikan ia sebagai alasan untuk ‘tukar isteri’ semata-mata.

Ikuti perkongsian ini.

TUKAR ISTERI

“Isteri saya tak seperti orang lain, dengan pemalasnya, tak pandai masaknya, tak pandai berhiasnya, bercakap pun kasar, muka asyik masam…bla.bla… Saya rasa macam tak boleh nak terus hidup dengan dia lagi, ni baru dua tahun, kalau nak terus sampai puluh tahun tak tahulah azabnya hidup saya, mungkin saya perlu cari perempuan yang lebih sesuai dijadikan isteri”.

“Terpulang pada encik. Tapi saya rasa encik akan cari isteri sepanjang hidup, dan mungkin encik takkan jumpa ‘isteri’ sampai mati..”.

“Kenapa pula ustazah, teruk sangat ke saya, salah ke nak tukar isteri ?”

ISTERI ADALAH TEMAN KONGSI KEHIDUPAN SEORANG SUAMI. HARGAILAH

“Saya tak cakap encik teruk. Pertama, encik mungkin mencari wanita yang sempurna, maka memang encik takkan jumpa sampai bila². Kerana manusia tiada yang sempurna”.

“Kedua, encik sebenarnya bukan cari seorang isteri, tapi seorang hamba suruhan atau pekerja. Seorang pekerja yang dibayar gaji untuk setiap kerjanya pun belum tentu dapat memenuhi kehendak kita. Apatah lagi seorang isteri yang diminta buat itu ini tanpa diberi gaji, bahkan kadang dibalas dengan cemuhan, perbandingan, hinaan dll”.

“Ketiga, Isteri adalah rakan kongsi hidup, kekasih hati, tempat saling menumpahkan sayang, bukan pengurus hidup encik. Encik dah tua kan, dah boleh urus hidup sendiri, kenapa bila dah kahwin tak boleh urus sendiri. Rumahtangga adalah penyatuan lelaki dan wanita sebagai tempat berkongsi segala²nya. Jangan nak kongsi makan sama, sediakan makan pun sama²lah. Nak kongsi bilik dan rumah yang bersih je, kongsi jugalah kerja rumah tu. Nak kongsi anak je, sama²la kongsi bab jaga anak tu.. ”

“Keempat, encik datang mengadukan aib isteri, sebenarnya tanpa sedar encik sedang mengadukan kelemahan diri sendiri kerana gagal bersabar dalam mendidik seorang isteri, mungkin sikap buruk isteri berpunca daripada kita juga”.

SUAMI SWEET BILA…

Suami yang sangat sweet apabila dia hantarkan msg sekali sekala,

“awak, jangan lupa solat awal waktu, kerja memang tak habis, tapi umur kita akan habis..”.

“awak, jangan lupa baca AlQuran tu, sekarang saya ada untuk awak, tapi dalam kubur alQuran adalah teman awak yang setia..”

“awak, jaga aurat ya.. Awak cantik sangat bila tutup semua, kerana kecantikan sebenar apabila menarik pandangan Allah dan para Malaikat, bukan pandangan manusia. Cukuplah awak untuk saya..”

Pasangan muda, tolong ingat satu perkara ni,

Perkahwinan dibina atas dasar cinta, tapi keluarga bahagia dibina atas dasar tangungjawab.

Asma’ Harun

#UAHSahabatDuniaAkhirat


Kehidupan Selepas Pesaraan Lebih Elegan Dan Berkualiti, Kini Dapat Di Nikmati Bersama Sunway Sanctuary

Pesara mahupun anak-anak yang inginkan ibu bapa menikmati usia emas mereka dengan sesuatu yang berkualiti dan berharga, boleh menyertai sebuah komuniti yang dikhaskan untuk pesara yang aktif agar mereka dapat menikmati penjagaan premium yang menyeluruh dari segi gaya hidup, kesihatan dan kesejahteraan mereka.

Bertempat di sebuah kawasan strategik di Lembah Klang, Sunway Sanctuary dilengkapi dengan pelbagai kemudahan dalam satu kediaman mewah selain menawarkan servis penuh dengan 235 studio serba lengkap, suite perkhidmatan dengan pilihan satu atau dua bilik tidur yang direka berdasarkan enam teras utama, setiap satu bertujuan untuk menyediakan pengalaman hidup yang luar biasa.

“Matlamat kami adalah untuk menjadi contoh yang unggul untuk memberi keselesaan dan kemewahan bagi kehidupan pesara yang aktif, dengan tawaran produk penginapan dan perkhidmatan yang cemerlang serta lengkap dengan pelbagai kemudahan, keselamatan dan paling utama, penjagaan kesihatan yang berkualiti tinggi,” kata Dato’ Lau Beng Long, Presiden Sunway Healthcare.

Sunway Sanctuary menawarkan kehidupan yang elegan dan terjamin melalui reka bentuk dalaman yang sangat menarik. Setiap rekaan sangat menitikberatkan keselesaan, keselamatan dan kemudahan akses.

Paling utama, Sunway Sanctuary dihubungkan terus ke Pusat Perubatan Sunway yang terkenal, menyediakan residen dengan akses mudah kepada perkhidmatan penjagaan kesihatan yang berkualiti.

Ia turut menyediakan pemeriksaan kesihatan asas, ujian darah, pemantauan tetap dan nasihat pemakanan dan diet. Bagi kes yang lebih serius, residen akan dirujuk ke Pusat Perubatan Sunway yang hanya terletak bersebelahan dengan Sunway Sanctuary.

Di sini turut disediakan jurulatih professional untuk melakukan sesi senaman kecergasan dan memberikan bantuan dengan keperluan dan tugas harian, supaya residen dapat mengekalkan kebebasan mereka dan menikmati gaya hidup sempurna.

Bagi residen yang ingin bersiar-siar dan menikmati udara luar, Sunway Sanctuary menawarkan perkhidmatan pengangkutan untuk kemudahan residen membuat aktiviti luar selain perkhidmatan pengurusan dan perancangan acara juga disediakan untuk majlis-majlis khas, membolehkan residen menyambut majlis keraian bersama keluarga dan rakan-rakan dengan penuh gaya.

Bagi residen yang gemar membaca, disini terdapat perpustakaan mini yang dilengkapi dengan pelbagai jenis bahan bacaan. Paling menarik, ahan bacaan disini akan ditukar setiap bulan agar residen dapat menikmati bahan bacaan bermutu.

Sebagai residen di Sunway Sanctuary, anda pasti tidak akan bosan melalui kehidupan sebagai pesara kerana di sini banyak aktiviti dapat dilakukan dan komuniti disini sangat aktif dan mementingkan kehidupan bermutu dan sihat.

Untuk mengetahui lebih lanjut tentang Sunway Sanctuary serta perkhidmatan uniknya,
hubungi talian +6019 313 0061.


“Terima Kasih Atas Doa, Ya Kak Kepom Pregnant.” Elly Mazlein Kongsi Berita Kehamilan, Bakal Timang Anak Kedua!

Desas-desus sebelum ini yang meneka pelakon dan hos popular, Elly Mazlein kini sedang berbadan dua ternyata benar.

Ia disahkan sendiri oleh empunya diri dalam satu perkongsian di laman Instagramnya.

Menurut Elly atau mesra dipanggil Kak Lina, doa semua akhirnya dimakbulkan untuk melihat dia menimang cahaya mata lagi selepas mendirikan rumah tangga dengan Mohamad Azlan Che Nuh.

Bismillahirrahmannirrahim..

Syukur Alhamdulillah.. InsyaAllah x lama lg akn hadir Nyawa kecil dlm keluarga kami

Atok akn dpt cucu lg .. Papa akn dpt seorg lagi anak manja dan Kakak Manja akn dpt Adik ( tp kakak Manja mintak “Sister” 🤗.. mana² pun xpe,Hanya menDoakan Baby sihat & dipermudahkan)

Dan Mama x saba nak menjaga Kesemua Nyawa Suri Hati ni

Alhamdulillah Alhamdulillah Alhamdulillah

Terima kasih di atas Doa, wahai kesayangan smua .. Terima kasih sentiasa bersama sy dari saat getir hingga Saat Pelangi kebahagian dtg menerpa .. Doa sy ,agar Allah permudahkn urusan anda smua ..

Dan akhir sekali jawapan bg smua soalan adalah? Alhamdulillah, Ya Kak Kepom Pregnant
Terima kasih ❤❤❤

Perkongsian tersebut dihujani ucapan tahniah oleh rakan selebriti dan juga peminat Elly Mazlein.


“Orang Selalu Doakan Rezeki Anak, Tapi Akak Tak Harap…”-9 Tahun Berkahwin, Isteri Ni Kekal Positif Buat Netizen Terharu!

Kehidupan di dunia yang sementara ini sememangnya penuh dengan ujian. Setiap antara kita pasti merasai ujian dalam kehidupan masing-masing. Namun dengan adanya rasa yakin bahawa setiap ujian yang diberikan ada hikmahnya dan bukan sia-sia daripadaNya.

Begitulah jua kisahnya buat pasangan suami isteri ini apabila keduanya diuji dengan penyakit kronik. Di mana Auni Afiqah menghidap barah tiriod serta kegagalan buah pinggang tahap 5, manakala suaminya pula iaitu Norzam Iskandar mengalami  ‘Muscular Dystrophy’ yang menyebabkan otot lemah dan tulang belakang membengkok.

Berat mata yang memandang, berat lagi bahu yang memikulnya. Pun begitu ia bukanlah penghalang untuk pasangan suami isteri ini terus menjalani kehidupan yang membahagian bahkan sentiasa saling menjaga antara satu sama lain.

Pasangan suami isteri ini sering dilihat berkongsi cerita kehidupan mereka di media sosial. Jadi tidak hairanlah ada antara wargamaya telah mengenali insan ini dan sekali gus mengagumi semangat yang dimiliki oleh Auni dan pasangannya. Malah tidak dinafikan turut  terinspirasi dengan kesabarannya dalam melalui kehidupan ini.

Baru-baru ini Auni ada menjawab persoalan daripada warganet berkenaan soal anak. Memandangkan sebagai pasangan suami isteri pastinya kita semua mahukan zuriat untuk menjadi penyambung keturunan.

Menjawab hal berkenaan, Auni dilihat cukup tenang dan matang. Dia sedikit pun tidak meletakkan sebarang harapan tentang rezeki anak sejak berkahwin 9 tahun yang lalu.

Malah jika ada sekali pun, wanita berusia 32 tahun ini bimbang nasib anak tersebut mungkin terabai disebabkan keterbatasan dirinya dan suaminya.

Ujarnya lagi apa yang lebih diharapkan kini adalah direzekikan dengan kesihatan untuk dirinya dan suaminya. Itu pun sudah cukup memadainya buatnya.

Meninjau di ruangan komen perkongsian ini memberi pelbagai reaksi dan kebanyakkan memuji tahap kesabaran dan sikap positif pasangan suami isteri ini.  Ini sekali gus menyuntik semangat dan inspirasi pada yang di luar sana yang belum dikurniakan zuriat untuk sabar menerima ujian.

akk tahu tak, akk selalu bagi saya positive vibes🥺,, lurveee sgt❤

its ok kak.. inshallh moga makbul doa kakak. Sedih sy dgr ayat mula tu.. sy pernah berada disitu dulu..

semoga akak sentiasa sihat dan dipermudahkan segala urusan🥰

ya allah , kuatnya akak 😭❤loveyouuu semoga dipermudahkan segala urusan

asalkan akak dengan suami sihat bahagia hingga ke jannah. semoga dimurahkan rezeki selalu 🤲🏻


Rajin Buat Masker Pegaga, Wajah Makin Berseri & Awet Muda. Begini Cara Buatnya!

Katanya sesiapa yang mengamalkan makan ulam pegaga atau minum air kisaran daun pegaga, ia membantu untuk seseorang mendapatkan kulit yang cantik dan berseri malah terlihat awet muda.

Bahkan petua kecantikan dengan amalkan pegaga ini umumnya ramai antara kita sudah pun tahu.

Pun begitu, andai ada yang tidak berapa suka dengan rasanya namun tetap ingin mencuba petua kecantikan berasaskan daun pegaga ini apa kata jadikan ia masker. Bagaimana cara untuk hasilkannya, jom semak perkongsian daripada Sarifa Redzuan ini. Jom semak.

PETUA MUDAH CANTIK GUNA PEGAGA

Adakah anda mahu mendapatkan kulit sihat dan bercahaya dalam masa yang singkat? Nah, penyelesaiannya adalah mudah, hanya amalkan minum jus dan sapukan jus pegaga dan timun ini di wajah setiap hari sebagai penyegar wajah.

Ya, pegaga!

Tumbuhan ini mempunyai kesan yang sangat kuat pada proses kecantikan kulit.

Pegaga kaya dengan asid amino, beta karoten, asid lemak, dan fitokimia. Gabungan nutrien super ini menawarkan manfaat yang hebat untuk kulit, termasuk sifat anti-penuaan yang kuat.

Kajian kegunaan pegaga telah dibuat lebih dari 80 tahun lalu, dan hasil dari kajian, seluruh dunia mula menggunakan pegaga sebagai bahan penting dalam produk kecantikan Kesihatan. Sama ada dalam skin care atau dijadikan teh untuk kesihatan.

Mengamalkan minum jus pegaga sangat bagus untuk menguatkan daya ingatan selain menjadikan seseorang itu awek muda.

Cuba sekarang dan anda akan mendapati hasil yang diingini.

Resipi jus pegaga

Segenggam daun pegaga
1/4 timun
1 cawan air

Cara penyediaan

1. Kisar semua bahan.
2. Tapis ambil jusnya

Cara kegunaanya

1. Boleh minum jus ini seminggu 3 kali.

2. Boleh dijadikan penyegar wajah
(Masukkan jus dalam botol spray, dan sejukkan serta boleh spray di wajah setiap
hari untuk kulit yang sehat dan tegang)

3. Boleh letak jus di kepala untuk merawat masalah rambut gugur.

4. Hampas jangan di buang. Hampas boleh buat kulit cantik juga. Caranya ialah dengan
menambah, 1 sudu besar madu dan 1 sudu besar tepung jagung.

Kacau semua bahan sehingga sebati untuk dijadikan masker muka. Biarkan di wajah selama 20 minit dan cuci dengan air biasa. Amalkan seminggu 3 kali masker muka ini.

Best kan, guna pegaga pun dah boleh cantik tau. Rugilah kalau tak cuba.

Cikgu Pah
Suka bahan alami


Sikit-Sikit Meluah Kat Media Sosial, Jangan Seronok Sangat! Takut Jatuh Fitnah, ‘Hangus’ Pahala Sendiri

Pantang tak puas hati kat orang, up status! Marah kat orang, up status! Tak nak nampak salah, up status!

Sekarang ni kalau ada apa-apa, dah tak payah sembang berbisik menyampai berita, buka saja media sosial, ada sahaja perkongsian berbaur luahan perasan.

Waktu tu mula la, barisan netizen, makcik bawang mulakan tindakan dengan tanya itu ini, nak korek rahsia punya pasal!

STATUS FACEBOOK YANG MENGHANGUSKAN SEGALA AMAL SOLIH

Keghairahan warga media sosial akhir-akhir ini meng’upadte’kan status berunsur fitnah pada dinding facebook masing-masing seolah berlumba-lumba menghancurkan segala pahala amal solih yang telah dihimpunkan dengan susah payah selama ini.

Tidak pernah lagi kita lihat sebelum ini ramainya yang melakukan dosa fitnah seramai hari ini. Seolah-olah fitnah adalah satu kewajipan dalam hidup dan tanpa menfitnah hidup terasa lesu jadinya.

Kepada yang masih beriman dengan Allah, berhati-hatilah dengan budaya fitnah ini kerana ia akan merosakkan masyarakat, negara apatah lagi empunya diri.

Fitnah adalah dosa besar, bersetuju dengan fitnah juga turut sama berkongsi dosa. Bukan sahaja mendapat dosa bahkan pahala yang sudah ada pun akan hangus dan akhir sekali tempat duduknya adalah neraka.

Diriwayatkan dari Abu Hurairah r.a. katanya :

أَنَّ رَسُولَ اللَّهِ صَلَّى اللَّهُ عَلَيْهِ وَسَلَّمَ قَالَ أَتَدْرُونَ مَا الْمُفْلِسُ قَالُوا الْمُفْلِسُ فِينَا مَنْ لَا دِرْهَمَ لَهُ وَلَا مَتَاعَ فَقَالَ إِنَّ اللْمُفْلِسَ مِنْ أُمَّتِي يَأْتِي يَوْمَ الْقِيَامَةِ بِصَلَاةٍ وَصِيَامٍ وَزَكَاةٍ وَيَأْتِي قَدْ شَتَمَ هَذَا وَقَذَفَ هَذَا وَأَكَلَ مَالَ هَذَا وَسَفَكَ دَمَ هَذَا وَضَرَبَ هَذَا فَيُعْطَى هَذَا مِنْ حَسَنَاتِهِ وَهَذَا مِنْ حَسَنَاتِهِ فَإِنْ فَنِيَتْ حَسَنَاتُهُ قَبْلَ أَنْ يُقْضَى مَا عَلَيْهِ أُخِذَ مِنْ خَطَايَاهُمْ فَطُرِحَتْ عَلَيْهِ ثُمَّ طُرِحَ فِي ا النَّارِ

Artinya :

“Sunggguhnya Rasulullah saw bersabda : Adakah kamu sekelian tahu siapa orang yang muflis?

Jawab para sahabat : Setahu kami orang yang muflis ialah orang yang tidak ada wang dan harta benda.

Maka bersabda Rasulullah saw : Orang yang benar-benar muflis dari kalangan umatku ialah orang datang pada hari kiamat dengan pahala sembahyang, pahala puasa, pahala zakat. Dan dibawa bersamanya juga dosa memaki orang, menuduh orang, memakan harta orang, mencederakan orang dan memukul orang. Maka akan diambil pahalanya lalu diberi kepada orang itu dan diambil lagi pahalanya lalu diberi kepada orang ini. Maka jika telah habis pahalanya dibahagi-bahagikan kepada orang yang dia zalimi sebelum selesai membayar hak orang maka diambil pula dosa-dosa orang yang dia zalimi itu lalu dipikulkan ke atasnya kemudian dia dicampak ke dalam api neraka.” (Hadith Imam Muslim)

Jelas disini orang yang menfitnah seseorang akan diambil semua pahalanya untuk diberikan kepada orang yang dia fitnah kemudian semua dosa orang yang dia telah lemparkan fitnah itu akan dipikulnya lalu akhirnya dia dimasukkan ke dalam api neraka.

Taubat orang yang menfitnah seseorang tidak diterima sekalipun dia bertaubat di dalam Ka’bah atau sampai menangis mengeluarkan air mata darah melainkan dia mesti meminta orang yang dia fitnah itu menghalalkan semua dosanya itu sebelum meninggal dunia.

wallahua’lam
ustaz azhar idrus


RasaTeruja & Ulang-ulang Ucap Terima Kasih. Buat Lelaki Ni Terharu Dengan Dua Orang Adiknya!

Membuatkan orang lain bahagia, kita juga akan rasa kebahagiaanya. Apatah lagi jika orang itu adalah adik beradik kita sendiri. Ini sebagaimana rakaman video yang dikongsikan oleh Muhd Hamqa diakuan twitternya.

Apa yang pasti abang ini tidak lokek memberikan hadiah kepada kedua orang adik lelakinya, iaitu set permainan bayblade walaupun hakikatnya permainan tersebut sudah dimiliki oleh kedua-duanya.

Pun begitu, reaksi adik yang menerima pemberian daripada Hamqa  cukup menyentuh hati ramai yang menonton video tersebut.

Hamqa juga selain memberikan kejutan istimewa kepada adik-adiknya, malah turut mendoakan agar adiknya menjadi anak yang soleh dan mengharapkan adik-adiknya rajin belajar.

Rata-rata warganet tumpang rasa seronok dan bangga dengan keikhlasan adik beradik inai di antara satu sama lain. Apatah lagi setelah  setelah melihat reaksi spontan adik kepada Hamqa yang mengucapkan ‘terima kasih abang’ dengan penuh  rasa keterujaan.

Dan ini antara komen-komen positif dan menyentuh hati yang diberikan oleh warganet.


“Tolong Layan Orang Ada Duit Atau Tak Ada Duit Sama Rata.” Wanita Ini Tegur Sikap Jurujual Kedai Emas.

Sejak tahun lepas, trend beli barang kemas masih terasa  bahangnya. Emas menjadi perhatian apabila ia memberi pulangan lumayan untuk tempoh jangka masa tertentu.

Namun, sebelum membeli barang emas pastinya pelbagai persoalan ditanya kepada jurujual. Bagaimanapun, layanan yang diterima mengecewakan.

Selanjutnya ikuti perkongsian ini.

kisah sales girl

arini ajak abah belikan reward tuk diri mak yg berpenat lelah bersusah payah tanpa henti kerja tuk sales bakery.maka masuk la kami di xxxxx  setia alam nampak mcm baru bukak.Teringin cari bangle yg simple2.sbb kedai emas biasa kurg design.Dan sebab pertama sales girl nye melayu.Masuk pilih.biasa lah nak beli mahal kite pilih bukan terus suke n beli.Bila kite suruh ambik 2-3 jenis😏 die punye sinis tu seolah2 mcm kita xde duit.Dgn suara yg agak sinis bila tanya saiz.Eh die ni😒 nasib puasa kalau x pergi melaka membeli cincau jwap nye.

Ajak abah kelua dan kebetulan berdepan dia xxxx @ Setia City Mall seorg kakak chinese layan dgn sgt sabar.walau jap2 cuba ini jap2 cuba yg ni.Sabar die melayan.Dan akhir nye mak beli yg mak cuba dan beli lebih dr niat asal beli 1 set.Tq kakak.

Moral nye,kalau kau pn kerja dan kedai emas tu pn bukan kau punye,tolong layan org ade duit ke xde duit sama rata.Layan customer baik2 semua yg masuk tu rezeki.Red houze Bakery setia alam bahagian kaunter kalau buat hal mcm ni mmg depan2 mak sound.ade yg penah buat mcm ni terus mak tegur,xboleh layan org elok2 ke.Setakat ni semua dah tau front desk tolong jgn eksen org xsuka.take noted.

Sumber: Azlina Ina


Makeover Bilik Air Yang Lusuh Kembali Berseri, Wanita Ini Lakukan DIY Yang Sangat Mudah Dan Murah Salah Satunya Guna Cat Epoxy!

Sering kali ruang tamu atau dapur menjadi perhatian untuk kelihatan cantik di dalam rumah.

Namun tandas juga merupakan antara bahagian yang penting untuk kekal bersih dan cantik.

Jadi untuk memastikan tandas kekal cantik sudah tentu perlu memerlukan makeover agar tandas yang lusuh kembali ceria.

Salah satu cara adalah menggunakan cat cat epoxy dan juga beberapa bahan barangan yang lain.

Bagi yang belum ada idea untuk makeover tandas, apa kata ikuti perkongsian wanita ini.

Make over tandas lusuh jadi cantik dan bersih

Sebelum

Keadaan tandas sebelum ubah suai kelihatan lusuh dan tidak cantik.

Selepas

Bilik air kembali berseri dan cantik

Setelah makeover bilik air yang lusuh kembali baru. Memang puas hati. Tambahan pula semua dilakukan secara sendiri. Memang jimat dan berbaloi!


Cucu Usaha Cari Datuknya Yang Terpisah 30 Tahun. Siapa Sangka Jumpa Semula Dalam Pertemuan Yang Cukup Manis!

Perkongsian kisah ini cukup manis untuk dikongsikan, bila mana seorang cucu berjaya menemukan datuknya yang terputus hubungan semenjak 30 tahun yang lalu. Apatah lagi bila tarikh pertemuan dengan datuknya itu begitu hampir dengan tarikh pernikahannya. Ia seakan satu hadiah terindah buat diri dan keluarganya.

Jom ikuti perkongsian penuh daripadanya.

Pada awalnya, dalam hal mencari datuk saya ini jujur saya rasakan bukannya mudah dan pernah juga beranggapan tidak akan berjumpa dengannya. Maklumlah, maklumat yang kami sekeluarga ada terlalu sedikit. Manakala gambar yang kami ada cuma gambar datuk semasa muda. Tidak mungkin orang akan mengenali dia.

Tapi siapa sangka selama 30 tahun pencarian dilakukan oleh pihak keluarga, akhirnya pada tanggal 14 Fabruari lalu saya berjaya bertemu datuk yang selama ini dicari.

Tambah bermakna lagi apabila pertemuan ini juga merupakan hadiah teristimewa anugerah Allah untuk saya. Memandangkan tidak lama lagi akan berlangsung majlis perkahwinan, dengan adanya datuk di sisi bertambah meriah dan lengkaplah sudah keluarga besar Ah Kaw.

Guna Media Sosial

Sebenarnya pencarian kami sekeluarga sudah dibuat dari dahulu lagi. Tapi dahulu, tak macam sekarang ni. Dulu cari setakat tanya saudara mara. Sekarang ni semua di hujung jari je. Boleh guna media sosial untuk meminta bantuan mencari.

Maklumat netizen

Sebelum saya menemui datuk saya. Saya juga menerima info dari netizen bahawa ada seorang yang mempunyai nama yang sama tinggal di satu area lain di Kuching (Tabuan Air). Saya telah mencuba menghubungi orang tersebut. Tetapi orang tersebut menyatakan bahawa dia bukan datuk saya yang dicari, disebabkan itu, saya agak sedikit kecewa.

Dua hari selepas itu , Suzie Morris telah berikan komen di Page Sarawak Edition bahawa dia mengenali datuk saya. Saya terus menghubungi Suzie Morries untuk mendapatkan detail orang yang dipercayai datuk saya.

Apa yang saya tahu, Suzie Morris tu adalah penduduk area tersebut. Kerana datuk saya telah bermastautin di Tabuan Dayak lebih 50 tahun. Semua orang mengenali beliau. Dari yang sudah tua sampailah yang masih kecil.. sebab dia antara yang paling lama tinggal di sana.

Kali pertama bertemu

Jadi pada 14/02/19 5pm, saya pergi ke rumah orang yang berkemungkinan datuk saya seperti yang di beritahu Suzie Morris. Sesampainya saya di rumah tersebut, saya bertemu seorang lelaki warga emas yang berumur 80an. Jadi saya menyatakan hasrat saya bahawa saya mencari datuk kandung saya yang lebih 30 tahun menghilang. Saya bertanya lelaki warga emas tersebut bahawa adakah dia Mohammad Bin Manaf @ Ah Kaw yang saya cari ? Dia menjawab “Ya, saya la Ah Kaw.

Saya meminta dia memberikan IC dia untuk kepastian. Saya lihat mukanya di dalam IC tersebut sama seperti muka anak kandungnya yang pertama. (Pakcik saya) Dalam masa yang sama dia menyebut nama-nama ahli keluarga di Sibu yang saya kenali sedangkan saya belum lagi bercerita apa-apa dengannya. Di masa itu, saya memang pasti bahawa dialah datuk kandung yang saya cari selama ini.

Saya merupakan anak kepada anak kedua datuk. Datuk ada dua orang anak kandung iaitu Mohd Musa@Gapur dan Sadon.

Gambar Di Makan Anai-anai

Berkenaan gambar datuk yang digunakan dalam usaha mencari di dalam surat khabar dan media sosial, sebenarnya sebelum ini disimpan oleh pak cik, (Anak Pertama). Sebenarnya gambar tersebut telah rosak dimakan anai-anai. Tetapi telah dibuat semula dalam 2 tahun ini. Sebab itulah kami semakin nekad ingin mencarinya. Sebab mempunyai bantuan gambar selain nama datuk.

Tip jika ada yang ingin mencari keluarga yang terpisah :

1.Jika ada detail Kad Pengenalan, boleh ke JPN, Balai Polis berdekatan untuk meminta bantuan mencari alamat terakhir yang di cari. (Dlm kes kami, kami tiada detail IC NO. Dlm Surat Beranak Pakcik & Ayah tiada IC NO Datuk )

2.Guna media sosial untuk mencari. ( Sy mesej page-page di area seluruh Sarawak untuk bantuan mencari. Syukur page-page yang berkaitan sudi menolong untuk pos hal pencarian tersebut.

3.Guna surat khabar (Saya email detail-detail pencarian beserta gambar kepada reporter Utusan Borneo, keesokkan harinya pihak surat khabar menerbitkan berita pencarian saya di dada akhbar)


Bahaya Kesan Radiasi Ultraviolet Pada Kulit. Baca Penjelasan Doktor Ni.

Bila berada di luar rumah, radiasi ultraviolet, mempengaruhi kesihatan kulit wajah kita. Kulit berfungsi melindungi tubuh dari radiasi UV. Jika kulit terdedah pada jangka masa yang lama, ia akan menyebabkan kulit tidak mempunyai daya tahan diserang penyakit, dan mempercepatkan proses penuaan.

Radiasi UV dari cahaya matahari akan merosakkan kulit, akhirnya menyebabkan masalah jeragat dan kulit cepat berkedut. Masalah penuaan kulit ini boleh dilihat sebagai kedutan, garis halus, kulit mengendur (sagging and laxity), tona kulit tidak sekata, masalah jeragat (pigmentasi), kulit kelihatan kasar dan berkuping, kulit menipis dan mengendur, kekeringan kulit, kedutan kasar (deep furrows) dan kutil kecil.

.
Apabila umur meningkat maka kolagen dan elastin dibawah kulit akan mengendur dan mengakibatkan masalah kedutan dan garis halus. Kesannya, kulit menjadi longgar, kendur, hilang lemak, nipis dan kasar. Ini menyebabkan kulit muka mengendur ke bawah dan menyebabkan kedutan yang lebih kasar.

.
Ada beberapa langkah untuk merawat muka.
.
1. Kulit yang kering adalah kesan utama akibat radiasi UV. Untuk mengembalikan kekenyalan kulit, minumlah air sebanyaknya, sekurang-kurangnya 1.5L sehari.
.
2. Jangan lupa membersihkan kulit wajah setiap hari, terutama apabila berada di luar rumah melebihi 4 jam.
.
3. Gunakan sabun pembersih wajah yang tidak mengandungi aroma atau pewangi. Jika ada pewangi, gunakan pewangi semulajadi, dan elakkan pewangi sintetik yang dibuat dari bahan kimia.
.
4. Sebelum keluar rumah, pastikan telah menggunakan krim pelembap dan sunblock UVA & UVB. Krim pelembap dapat mengekalkan kelembapan kulit muka sementara krim sunblock dapat melindungi kulit dari radiasi UV.


Bonding Keluarga Makin Rapat Dengan Adanya Teknologi Moden HUAWEI. Ni Caranya!

Memastikan keluarga hidup di dalam persekitaran yang harmoni dan penuh kasih sayang, nyata ianya menjadi antara impian dan harapan untuk direalisasikan. Hakikatnya, kasih sayang dan hubungan erat dalam kekeluargaan hanya dapat dibina bila mana setiap ahli keluarga sentiasa berkomunikasi dan berhubung dengan baik.

Sedar betapa pentingnya komunikasi tersebut, apa kata mengambil langkah pertama dengan  pastikan setiap ahli keluarga mempunyai telefon pintar. Bila setiap seorang ada satu telefon pintar, barulah banyak perkara boleh dibualkan walaupun tidak punya banyak masa untuk duduk berkumpul di rumah.

Ini antara yang boleh anda sekeluarga lakukan bila ada telefon pintar HUAWEI Nova 7i

Bahkan bila menggunakan HUAWEI Nova 7i, ia didatangkan lengkap kesan video selfie dengan pelbagai penapis TikTok, AI Beauty juga menjadikannya kelihatan lebih semula jadi. Lebih menarik lagi, Nova 7i juga pintar melancarkan fungsi rakaman video yang hebat. Telefon ini didatangkan dalam tiga warna yang memukau iaitu Sakura Pink, Hitam dan Crush Green dengan harga RM1,099. Cukup berbaloi!

Selain itu, tahukah anda dengan memasangkan telefon pintar HUAWEI bersama dengan HUAWEI  MateBook D 15, iaitu merupakan komputer riba yang terbaik dengan mempunyai skrin IPS FullView skrin sebesar 15.6 inci, akan memudahkan urusan kerja anda walau di mana berada.

Komputer riba ini hanya seberat 1.53 kg dengan  ketebalan 16.9 mm, ini  amat ringan dan sesuai sekali untuk dibawa ke mana-mana. Jadi tidak hairanlah, walau anda sedang menikmati waktu senggang bersama keluarga di taman, anda masih boleh menyambung kerja dengan membawa bersama-sama HUAWEI MateBook D 15 (8GB + 256GB) yang boleh dibeli pada harga RM2,299.

Malah bukan itu sahaja, banyak lagi produk menarik yang ditawarkan oleh HUAWEI untuk dimanfaatkan oleh anda seisis keluarga sekali gus mengeratkan lagi hubungan kekeluargaan.

Salah satunya bila menghadiahkan HUAWEI FreeBuds 3 ini kepada anak-anak yang gemar mendengar muzik. Pasti, pemberian ini amat dihargai dan sekali gus anak-anak akan bertambah sayang dan amat menghargai hadiah daripada ibu dan ayah. Harga produk ini  juga amat berpatutan dan pastinya mampu milik, hanya RM679 sahaja.

Bilamana anda membeli produk HUAWEI terpilih ni dari 10th-16th Feb , anda juga boleh rebut peluang untuk memenangi 3 pasang baucar melancong ke Maldives yang bernilai sehingga RM36,000! Wow, pastinya akan menjadi satu percutian keluarga terindah.

Caranya mudah, anda hanya perlu imbas kod QR, jawab soalan yang ada, dan isikan maklumat peribadi serta lampirkan resit pembelian korang untuk menyertai peraduan. Pemenang akan diumumkan di Facebook HUAWEI pada 14 Mac 2020 tertakluk terma dan syarat.

RM1,399 nova 5T warna terbaru Crush Green

RM679 Freebud 3 berwarna merah

RM899 Watch GT 42mm Rose Gold

RM699 Huawei Y7p Budget Phone Terbaik

RM2,299 MateBook D 15 versi terbaru 8GB + 256 GB


Tip Berguna Untuk Parents Yang Ada Anak Bersekolah Darjah Satu Tahun Depan. Sila Baca!

Menyelami perasaan ibu bapa yang pertama kali membuat persiapan anak-anak ke sekolah di tahun hadapan tentu ada rasa teruja dan tidak kurang pula yang gusar. Bimbang berapa pula bajet yang diperlukan untuk membeli semua kelengkapan sekolah.

Malah ada juga yang tidak tahu keperluan yang bagai mana perlu dibeli. Oleh itu, ikuti perkongsian tip ini daripada seorang ibu yang juga sedang membuat persiapan untuk anaknya bersekolah di tahun 1. Semoga perkongsian ini dapat memberi manfaat untuk kita bersama.

TIP BELI BAJU SEKOLAH ANAK UTK PARENTS ADA ANAK SULUNG DARJAH 1/2018

Sebab apa?

Sebab memang tahan lama. Beg tadika Aidi (harga dalam rm90) beli awal tahun 2016, sampai sekarang masih elok. Rasa nak je suruh Aidi pakai beg sama naik darjah 1 takyah beli baru tapi macam kedeks sangat mamanya pun.

Tapi apapun depends la pada perangai anak memasing. Dapat jenis Aidi yang akan pakai beg selagi tak rosak dia takkan mintak beli baru, berbaloi la beli yang mahal sikit. Kalau jenis tiap bulan mintak ganti beg baru, errrr.

Sila jangan bagi anak bawak bekas makanan tupperware uols pegi sekolah. Smiggle smiggle tu pun aku seriau nak belikan Aidi, uiii kalau hilang mama nanges nak oii ?.

Kalau rajin, tulis guna permanent marker pun ok je. Janji berlabel.

Pastu kalau jenis malas menulis macam aku, tempah lah cop nama anak. Senang cop aje kat buku-buku sekolah anak. Haha pemalas punya mama kuikuikui.

Oh jangan lupa beli sticker kaler-kaler tu untuk tampal kat buku anak. Beli 5 kaler berbeza utk 5 hari sekolah. Contoh buku untuk hari Isnin, tampal sticker biru, Selasa sticker merah and so on. So senang sebelah mata pun boleh kita kemas beg sekolah anak nanti. Jangan korang suruh anak bawak semua buku setiap hari pulak. Bongkok cepat la anak tu huhu.


Jangan Ambil Mudah Solat Selepas Haid, Ini Kesilapan Wanita Yang Tidak Disedari!

Bagi wanita normal, pasti akan menerima kedatangan ‘rakan karib’ atau juga dikenali sebagai period atau haid. Ada juga yang menyebutnya sebagai datang bulan. Setiap putaran haid berbeza-beza bagi setiap wanita. Ada yang 7-8 hari dan ada yang kurang daripada itu.

Bagi wanita yang sedang haid, haram baginya untuk solat dan tidka perlu menggantikan solat ketika itu. Namun, ada yang masih kurang arif berkenaan hal ini.

Untuk mengetahui lebih lanjut, boleh baca perkongsian ini:

Ilmu Fekah, khususnya BAB HAID yang berkaitan dengan diri wanita itu sendiri amat kurang dikuasai atau difahami secara menyeluruh oleh kebanyakkan wanita Islam…kenapa hal ini boleh terjadi?? Amat susah untuk mencari seorang guru/ustazah/ …yang betul-betul pakar dalam bab ‘Orang-orang Perempuan ini’ kecuali terpaksa@mesti dirujuk kepada lelaki/ustaz- ustaz yang bernama LELAKI jugak…(saya rasa ramai yang bersetuju dengan pandangan saya )

Contohnya yang paling simple ; bila ditanya kepada kebanyakkan wanita Islam ; “adakah wajib bagi seorang wanita Islam menqhada’kan solat mereka yang ditinggalkan ketika haid?” pastinya kita akan mendengar jawapan daripada kebanyakkan mereka mengatakan: “alaa…itu soalan mudah jee..bila ‘datang period’ maka solat tuu tak perlu qadha, yang perlu qadha hanya puasa jee..itulah yang kami belajar sejak mula-mula ‘bergelar wanita’ dulu”

Jika dibuat pantauan nescaya jawapan seperti di ataslah yang akan kita jumpa… Sebenarnya TAK SEBEGITU MUDAH bagi seorang muslimah nak meninggalkan solat mereka walaupun dirinya didatangi haid!!! sekalipun. Hal ini boleh dirujuk di dalam kitab Ihya’ Ulumuddin karangan Hujjatul Islam Imam Al-Ghazali yang mashur.

Kitab yang padanya ada ilmu yang berkaitan Tasauf dan padanya juga perbahasan Fekah yang luas, inilah bukti kehebatan ulama’ terdahulu.

Dalam BAB TIGA :

” Fi adab Mua’sharah Wama Yujzi Fi Dawamun Nikah…” perkara YANG KETUJUH disebut dengan jelas dalam kitab tersebut : PERKARA YANG BERKAITAN DENGAN HAID: Penjelasan (bayan) terhadap solat yang perlu diqadha bagi perempuan yang didatangi haid :

1- Jika perempuan dalam keadaan haid mendapati darah haid itu berhenti (dengan melihatnya) sebelum masuknya waktu Maghrib, kira-kira sempat dia solat asar sebanyak satu rakaat, maka baginya wajib qadha solat zohor dan asar.

2- Jika perempuan mendapati darah haidnya kering sebelum masuknya waktu subuh, kira-kira sempat baginya solat Isya’ sebanyak satu rakaat, maka wajib baginya qadha solat maghrib dan Isya’. ” Dan hal ini (qadha solat yang ditinggalkan semasa haid) adalah sekurang-kurang perkara yang wajib diketahui oleh setiap wanita Islam” (Imam Al-Ghazali)

HURAIAN MASALAH :

1) Kenapa perlu diqadha solat Asar dan Zohor?

– Kerana perempuan itu hanya menyedari keringnya haid masih dalam waktu Asar, maka baginya wajib solat asar (selepas mandi hadas)

2) Kenapa pula solat Zohor juga perlu diqadha sama?

– Kerana di dalam hukum menjama’ (menghimpun solat bagi orang musafir) solat Asar boleh dijama’ dan diqosarkan bersama solat Zohor.

– Kerana kecuaian wanita itu sendiri (dari melihat haidnya kering atau tidak), boleh jadi haidnya sudah kering dalam waktu Zohor lagi, langkah Ihtiyat ( menjaga hukum) maka perempuan itu juga perlu mengqhada solat Zohor.

3) Dalam perkara solat subuh pun sama : -perempuan itu hanya menyedari darah haidnya kering, sebelum masuk waktu subuh, kira-kira sempat solat Isyak satu rakaat (selepas mandi hadas) maka wajib baginya solat Isya’ sebab darahnya kering masih dalam waktu Isya’.

-Solat Isya’ juga boleh dijama’ (bagi musafir) dengan solat Maghrib, maka baginya juga perlu diqadha solat maghrib.

-Di atas kecuainnya (tidak betul-betul melihat darahnya kering atau tidak dalam setiap waktu solat) maka boleh jadi darahnya sudah kering dalam waktu maghrib lagi (sebab proses keringnya darah itu berlaku secara perlahan-lahan, mungkin perempuan itu hanya menyedarinya dalam waktu subuh, hakikatnya proses pengeringan itu sudah lama berlaku)

-maka langkah ihtiyat (menjaga hukum) maka adalah bagi perempuan itu perlu di qadha juga solat maghribnya.

Sila rujuk : Kitab Ihya’ Ulumuddin (Jilid ke 2) cetakan Darul Nahwan Nil / Darul Haram Lil Turath, Kaherah.

Diharapkan tulisan ini memberi kesedaran kepada seluruh yang bergelar Muslimah untuk lebih mendalami diri mereka dengan ilmu ‘Fiqhul Nisa’ ini yang berkaitan dengan diri mereka sendiri!!!

Sumber: tazkirahustazkazim


Macam-macam Petua Untuk Jaga Kesihatan Dengan Biji Ketumbar Wanita Ni Kongsikan, Rugi Tak Amal!

Selain biji ketumbar sering digunakan sebagai rempah dalam masakan, ramai juga mengetahui ketumbar juga bermanfaat dalam penjagaan kesihatan menurut petua orang dulu-dulu.

Cara untuk mendapatkan manfaat daripada ketumbar bukannya perlu dimakan dalam bentuk biji atau dikisar, tetapi dengan merendam ketumbar dan air rendaman tersebut di minum. Pastinya cara ini sesiapa pun boleh amalkan kerana cukup mudah, terutamanya dalam mengawal penyakit kencing manis.

Petua ini sebagaimana yang dikongsikan oleh Ida Shahida yang kerap berkongsi petua di akaun facebooknya. Jadi bolehlah diamalkan untuk lihat sendiri hasilnya. Jika serasi, dapatlah sekurang-kurangnya bacaan tahap kencing manis dikawal agar stabil.

BIJI KETUMBAR SANGAT BAGUS UNTUK KENCING MANIS

Bahan-bahan:
2 sudu besar biji ketumbar
Campur 1 gelas air panas @ 250ml

Cara Penyediaan :
Biarkan 30 minit sehingga 1 jam
Ditapis
Terus Minum

Minum sebelum sarapan iaitu semasa perut masih kosong. 1 jam setelah minum barulah sarapan. Amalakan setiap hari.

Selain itu air rendaman ketumbar juga boleh menurunkan kolestrol jahat . Setelah sebulan mengamalkannya baru akan nampak hasinya. Jadi kena amalkan lama dan berterusan
Pernahkah anda dengar mengenai kolesterol jahat? Kolesterol jahat merupakan kolesterol LDL (low-density lipoprotein) yang meningkatkan risiko pembentukan plak pada kawasan arteri (aterosklerosis).

Rawat Sakit Sendi

Manakala untuk meredakan sakit sendi, ketumbar perlulah ditumbuk halus dan kemudian ditempelkan pada bahagian yang sakit dan dibalut.  Selain itu boleh juga direndam ke dalam minyak angin( botol) dengan cara tumbuk kasar kasar dan direndam bersama minyak angin.


Ni Yang Terjadi Bila Bershampoo Bersama Lidah Buaya, Memang Patut Cuba!

Wanita dan masalah keguguran rambut seperti sukar untuk dipisahkan. Percaya atau tidak, lebih serius terjadi selepas melalui proses melahirkan anak. Keguguran rambut semakin menjadi-jadi.

Dalam hal ini rawatan perlu juga dicari agar masalah ini dapat dikawal dan diatasi.

Mengamalkan petua dengan menggunakan lidah buaya umpamanya, antara cara yang terbaik untuk diamalkan.

Pun begitu, mendapatkan lidah buaya setiap hari mungkin sukar untuk kita. Tapi melalui perkongsian daripada Akmal Hamid ini, siapa sangka ada cara lebih mudah telah dilakukannya.

Ini perkongsiannya.

PETUA KURANGKAN RAMBUT GUGUR

Hari nie kakmanis nak share petua kurangkan rambut gugur. Bila dah pregnant, bersalin, lahirkan anak. Rambut gugur dengan kakmanis tak leh nak berpisah.

Kadang penuh atas lantai rambut gugur. Padahal baru jea vacumm. Stress gak tengok rambut macam tu kan.

Kakmanis baru tau pasal petua nie. Mula mula tau, macam tak caya. Takkan lah simple sangat leh kurangkan rambut gugur tu.

Cara dia tambahkan aloe vera waktu korang shampoo rambut.

Waktu mula buat petua nie, Kakmanis cuba campurkan sekali shampoo dengan aloe vera. Tapi dia macam tak nak bercampur. Nak berpisah jea.

Sekali Kakmanis dapat idea. Lepas dah shampoo tu, ambil aloe vera sapu jea atas rambut yang tengah berbuih tu. Biarkan dalam beberapa minit. Bilas lah semua sekali.

Kakmanis buat seminggu jea dah nampak perubahan. Rambut jadi lembut, guna jari pun boleh tau.

Alaa, beli jek brand apa apa. Kakmanis nak mudah beli yang dalam tube. Lelagi brand guardian sebab harga dia murah pastu kesan dia memang best. Kalau korang kaki jimat cam Kakmanis, beli brand guardian jek okey.

Rambut dah kurang gugur. Kalau korang nak tau, aloe vera ni ada vitamin C dan E, sebab tu bila pakai kat rambut, rambut kita lembut jek. Kalau ada masalah kelemumur pun bagus guna tips ni tau. Sebab aloe vera ni akan merawat kulit kepala kita supaya bersih dan sihat.

Baru nie anak Kakmanis demam panas, cool fever habis stok. Kakmanis sapu aloe vera jea 1 badan, memang kebah suhu dia. Tapi still kena pantau jugak.


Sanggup Tunggu Nak Ucap Terima Kasih Kat ‘Abang Lori Sampah’, Gelagat Anak Ini Raih Perhatian Orang Ramai!

Mendidik anak-anak semestinya tanggungjawab ibu bapa. Menghormati dan menyantuni orang lain semestinya dituntut terutamanya bagi individu yang lebih tua dari kita, tidak kira status pekerjaan seseorang itu.

Misalnya kisah yang baru-baru ini tular seorang anak lelaki berkelakuan baik dengan pemuda bekerja sebagai pengutip sampah. Malah yang lebih menjadi perhatian apabila dia begitu teruja mengambil gambar bersama abang lori sampah itu.

Menerusi perkongsian video yang dimuat naik oleh ibu bernama Eyja Rahim itu, dia menjelaskan anak lelakinya sangat menyukai lori sampah dan membuatkan mereka sanggup menunggu kepulangan ‘abang’ lori sampah di kawasan pembuangan sampah.

Jelas kelihatan dalam video itu, si ciliknya berlari ke arah abang lori sampah tersebut dan kegembiraan kanak-kanak itu dapat dilihat apabila mereka bergambar bersama.

“Dia kata “kerja angkat sampah baik. Kasih sayang.” Terima kasih ‘abang lori sampah’ melayan kerenah anak kami,” ujar ibu itu di ruangan kapsyen.

Meninjau di ruangan komen, rata-rata warganet memuji cara didikan mereka dan turut teruja melihat kedua-dua si kecil itu bergambar bersama abang lori sampah.


“Pantang Sambil Holiday,  Ganjaran Bahagia Buat Isteri.” Lama Tunggu Baby Girl, Cekyana Reward Diri Berpantang Di Hotel Sebulan

Setelah lama menunggu untuk mendapatkan cahaya mata perempuan, akhirnya penantian Cekyana serta suami berakhir.

Terdahulu, usahawan wanita yang sudahpun memiliki tiga orang cahaya mata lelaki bersiap mencantikkan diri sepanjang mengandung sehinggalah ke dalam labour room.

Mengakui perit menahan contraction, namun Cekyana atau nama sebenarnya Cik Nur Diana binti Matusin, merupakan pengasas produk Odeen Viral bersyukur  apabila selamat melahirkan anak keempatnya awal disember lalu.

Lebih membahagiakan usai 4 hari bersalin, Cekyana dilayan bagaikan bak permaisuri apabila memilih untuk berpantang di sebuah hotel eksklusif yang menawarkan khidmat untuk keselesaan ibu dan bayi selama 30 hari.

Alhamdulilah Ala Kulli haal .. Syukur bila kita selamat deliver 4 hari lepas .. Cekyana pun dah keluar awal dari hospital sebenarnya ..

Dan paling bestnya hari ke 4 berpantang kami berpantang di hotel .. Ini yang dikatakan berpantang diberi layanan permaisuri ..

Walaupun jumlah keseluruhannya mencecah RM30k, namun dia akui berbaloi kerana berpantang style Chinese selain pakej menu berpantang yang cukup menambat selera.

Masa sampai tadi yang cekyana suka dia layan dulu kita bagi service the best barulah 😍 kita bayar balance bilik ..

Bilik ni kalau bukan PKP harga RM30k .. Berpantang style chinese memang kos macam ni tapi berbaloi dan cekyana rasa ini pilihan yang tepat ..

Yes sangat tepat.. Seronok sangat sebab berpantang kali ini macam tak berpantang tapi sebenarnya kita tengah pantang. aaceaner tu🤣 ..


Sayang Isteri Bukan Lafaz Semata Tetapi Tindakan Menyenangkan. Lelaki Ini Kongsi Cerita Kebahagiaan Rumahtangga.

Setiap pasangan yang berkahwin sudah tentu inginkan kebahagiaan. Lebih lagi buat pasangan yang sudah lama berkahwin. Namun, dalam melayari bahtera bersama, tentu kadang kala, kita alpa untuk menjaga hati pasangan. Kita mungkin akan anggap ia biasa-biasa aje, maklumalah sudah lama berkahwin, ia sudah menjadi rutin hidup.

Bagaimanapun tanpa kita sedar, ia lama-lama akan menjadi ‘barah’ apabila ada hati yang mula berasa dirinya tidak dihargai. Isteri mula berasa lafaz cinta bukan faktor utama tetapi inginkan tindakan dan layanan yang menyenangkan seperti membantu menguruskan rumahtangga. Nampak biasa aje tetapi ia amat penting untuk kebahagiaan rumahtangga.

IKUTI PERKONGSIAN INI.

Resipi kebahagiaan keluarga

Saya follow semua media sosial Ustaz Ebit Lew. Begitu juga dengan pasangan Youtuber, Sugu Pavithra. Punyalah sweet mereka ni suami isteri. Masak bersama, makan bersama, rasa masakan sama-sama. Banyak yang kita boleh belajar daripada 2 pasangan romantis ni.

Resepi bahagia dalam perkahwinan ni simple je sebenarnya. Kata kuncinya ialah ‘bersama’. Bukan nafsi-nafsi. Bukan sorang-sorang. Bukan..

Istilah suami isteri ‘bersama’ ni macamana ye? Kalau ikut dia mudah je sebenarnya. Isteri ada dalam hidup suami, suami ada dalam hidup isteri.

Contohnya bila habis solat ataupun time suami nak pergi kerja, isteri salamlah tangan suami, then suami balaslah kiss kat dahi isteri. Bahagia oo suami rasa. Yang isteri akan rasa dihargai. Kan nampak kebersamaan kan, kat situ?

Bila isteri keletang kelentung kat dapur, suami datanglah menyapa tanya isteri buat apa tu walaupun dah tahu mestilah isteri tengah masak(takkan tukar minyak hitam motor kot). Bila suami cuba bantu kupas bawang holland sebijik dua pun isteri dah senyum lebar dah rasanya. Kan, nampak kebersamaan kan kat situ?

Bila isteri dah penat basuh baju, suami tolong lah sidai. Biarlah tebal telinga kena perli dengan jiran sebelah ‘sidai baju ye bang?’, tapi kat dalam rumah berbunga-bunga hati isteri bila suami dia tolong sidai baju. Tapi bab lipat baju tak payah suruh suami, nanti jadi roti kirai pulak jadinya. Nak mudah suami isteri main kutu, beli je mesin lipat baju. Setel masalah.

Time isteri tengah berehat main henset, sekali sekala suami buatlah air kopi dalgona ke, air teh o ke, maggi cup ke, bagi kat isteri. Lepas tu picit la manja sikit. Mesti senyum lebar isteri kalau laki dia buat gini. Yelah, dah tiap masa suami order je teh o aislah, kopi o lah kat bini. Sekali sekala suamilah pulak buat kat bini. Awal-awal memang pelik. ‘Suami aku ni buang tabiat ke apa?’ tapi kan ni kebersamaan yang kita nak cari antara pasangan kita kan? Takkan isteri je hari-hari yang kena bancuh air suami, ye tak?

Masa bercinta bukan main, kalau boleh makan nak satu pinggan, satu cawan kongsi straw. Bila dah kahwin suami geli pulak nak kongsi cawan dengan bini. Patutnya kita cuba throwback amalan-amalan romantik yang kita dah practise masa bercinta tu, kan? Ini tak bila kahwin terus lupa ingatan.

Mula-mula kahwin bila keluar baju mesti sama. Baju, kain tudung mesti matching dengan baju suami. Pantang keluar je pegang tangan bukan main. Dah 5, 6 tahun kawin, suami biar isteri jalan sorang-sorang, dia lepak dalam kereta main henset. Ya, konsep baju matching suami isteri dan pegang tangan ni sepatutnya amalan sepanjang zaman sebab ni antara ‘kebersamaan’ yang paling mudah untuk suami isteri amalkan.

SUAMI TOLONG ISTERI

Contoh-contoh mudah inilah yang buat pasangan suami isteri itu bahagia. Tak caya cuba tengok apa yang pasangan Ustaz Ebit dan pasangan Sugu Pavithra ini buat dalam video mereka. Mana yang baik/positif tu kita ambillah sebagai pengajaran hidup, betul tak?

Satu lagi last sebelum habis, dalam sebuah ikatan perkahwinan, suami isteri memang kena berkerjasama.

Diingatkan suami-suami supaya jangan sesekali cuba buat isteri anda stress dan tertekan. Sekali lagi, suami tolong jangan buat isteri anda stress dan tertekan. Tolong ya suami-suami..

Suami please kalau boleh janganlah letakkan semua kerja rumah di atas bahu isteri semata. Cuba buat sama-sama, barulah isteri tak terbeban dan stress sebab dia sorang kena buat semua kerja dalam rumah meanwhile si suami just goyang kaki tengok TV. Mana istilah kebersamaan tu kalau dah semua kerja rumah isteri yang kena buat, kan?

DIDIK ANAK SUPAYA RAJIN BUAT KERJA RUMAH

Sebab tu pada semua parent yang ada anak lelaki, ajar mereka biasakan buat kerja rumah dari awal agar takde nanti dalam kepala mereka bila dah besar isteri ni ‘hamba abdi’ yang kena buat semua kerja dalam rumah. Didikan ini sangat penting kerana ia menentukan macamana pola pemikiran anak-anak lelaki 20 tahun akan datang. Ajar juga mereka supaya menghormati kaum wanita.

Ok, buat semua suami, sentiasalah bersama-masa isteri ya? Serius saya cakap ni. Sebenarnya jauh dilubuk hati, isteri anda sangat memerlukan masa bersama anda. Kalau boleh 24 jam dia nak berkepit dengan awak wahai suami. Lepas kahwin isteri hilang dah semua kawan rapat dia sebab isteri sentiasa merasakan yang ‘suami adalah rakan paling rapat dunia akhirat yang mereka ada’.

Bila salah sorang dah takde, kenangan bersama pasangan inilah yang akan jadi kenangan yang paling indah buat suami atau buat isteri. Hadam sampai lumat apa yang cuba saya sampaikan ni wahai suami, wahai isteri .

p/s: isteri-isteri kalau setuju sharelah ye. Boleh jugak tag suami kot-kot tiba-tiba suami dapat kesedaran nak tolong isteri ikhlas tanpa disuruh. Sharing is caringkan? Sedara, sedari boleh follow Muhammad Yusof untuk perkongsian kekeluargaan yang best dan menarik.


“Rupanya Hari Ini Giliran Aku Yang Jadi Mangsa” Dr Ni Kena Kuarantin & Bersama Kita Doakannya!

Allahuakbar….membaca perkongsian daripada Doktor Ahmad Samhan ini pasti buat kita bimbang dengan kesihatannya kini.

Jika sebelum ini, beliau banyak berkongsi info sebagai salah seorang frontliner wira negara dalam menentang virus covid-19.

Namun hari ini, dirinya pula terpaksa dikuarantin. Bersamalah kita doakan agar keputusan saringan yang dilakukan adalah negatif.

Bila dapat mesej ini, aku terus terduduk. Darah terasa berhenti mengalir.

Terus terbayang dengan jelas muka makcik chinese itu beberapa hari lepas. Dia datang kerana gula tinggi dan jatuh ditandas. Antara tanggungjawab sebagai doktor dan bagai belas kasih dari seorang anak kepada orang tua, aku angkat dia ke katil sebelum buat pemeriksaan.

Tiada batuk.
Tiada demam.
Tiada sakit tekak.
Tiada kontak rapat.

Sememangnya untuk kes begini kami tak perlu pakai PPE. Kerana stok PPE agak terhad.

Patutlah dari semalam aku rasa sakit tekak. Memang dah rasa tak sedap hati. Tiap kali ketempat kerja kerja, aku selalu berdoa moga dijauhkan dari terdedah dengan pesakit yang positif covid-19.

Rupanya hari ini giliran aku yang jadi mangsa.

Hakikatnya sudah ramai sahabat frontliner mengalami nasib yang sama. Aku dongak ke siling. Bukan sedih dan menyalahkan takdir yang berlaku. Cuma berfikir apa yang patut aku buat dulu.

Fikirkan aku ada anak kecil baru berumur setahun. Fikirkan bagaimana aku patut kuarantinkan diriku dari keluarga. Fikirkan bagaimana aku mahu beritahu abah dan ma. Semua berputar-putar dibenak fikiran ku. Buntu.

Perkara pertama yang aku buat ialah telefon isteri.

“Abang exposed dengan patient covid dan kena kuarantin. Nanti tolong sediakan bilik depan. Lepas ambil swab abang balik. Beritahuku ringkas.

“Baik,bang.” Jawab isteriku dengan ringkas tanpa bertanya lebih lanjut.

Sebelum ini aku dah terangkan pada dia andaikata aku kena kuarantin apa perkara yang kami patut buat. Sebab aku boleh agak lambat laun pasti aku pun tak terlepas. Pekerjaan dan perjuangan ini memang tanggungjawab aku pada masyarakat.

Bismillahirahmanirrahim.
Aku gagahkan langkah menuju ke tempat untuk ambil ujian covid. Tempat ini memang dikhaskan pada staff kesihatan yang dijangkiti. Kelihatan beberapa orang sedang menunggu giliran. Setakat ini sudah lebih 150 orang staff kesihatan alami nasib yang sama.

Sementara menunggu giliran, aku dail nombor telefon insan keramat.

“Assalamualaikum ma, ma apa khabar?”

“Alhamdulillah sihat. Abe (panggilan di rumah) sihat?”

“Sihat. Boleh cakap dengan abah?”, aku sengaja sembunyikan. Aku belum ada kekuatan untuk beritahu ma. Bimbang dia sedih. Aku rela beritahu abah dulu dan nanti biar dia yang sampai kan pada ma.

“Haa, abe nak bagitau apa-apa ke? Ma tu seharian duk gelisah. Dia kata tak sedap hati. Macam ada sesuatu buruk yang jadi.” Abah memangnya cukup faham kalau aku minta bercakap dengan dia. Mesti ada sesuatu.

Ma pula memang dengan naluri seorang ibu yang memang sudah Allah hadiahkan. Gerak hatinya sangat kuat. Tak sempat aku beritahu dia seolah-olah dah tahu segalanya.

“Dr Samhan”
Nama aku dipanggil oleh petugas.

Selepas beri semua butir peribadi,aku melangkah ke tempat ambil ujian. Aku lihat batang lidi yang panjang dan dihujung ada kapas (cotton bud).

Batang lidi dimasukkan dalam hidung, lama kelamaan makin dalam. Di jolok sampai sentuh dinding belakang. Tanpa sedar aku tolak tangan petugas itu. Tak tahan!

Berair mata aku dan terus berdenyut kepala. Kelihatan ada darah dihujung kapas. Aku tak salahkan petugas. Itu memang tekniknya untuk pastikan ketepatan keputusan. Selama ini aku yang buat pada pesakit sekarang giliran aku pulak. Baru kau rasa Samhan!

Hari ini adalah hari kedua aku dah dikuarantin. Kedengaran suara anak-anak bermain dari luar bilik. Rindu pula lihat gelagat mereka. Rindu nak peluk cium mereka. Rindu bau mereka. Dapat cuti dan rehat tapi tak dapat bersama mereka adalah satu penyiksaan berat.

Kedengaran suara anak sulung yang berumur 7 tahun bertanya ibunya,

“Kenapa baba tak keluar bilik? Baba taknak main dengan Umar ke?”

“Baba kena duduk dalam bilik. Mungkin virus ada dalam badan baba. Nanti kita semua kena”, ibunya cuba jelaskan.

Terus mengalir air mata aku ni.

Sesekali isteri mengetuk pintu dan letak makanan didepan pintu. Baru aku faham letihnya bila kena kuarantin. Lebih letih dari letihnya bekerja. Letih fizikal dan mental. Macam duduk dalam kubur tapi hidup. Rasa sihat tapi tak yakin. Dipaksa berehat tapi sebenarnya perasaan seperti sedang berjuang dimedan perang.

Aku hanya mampu berdoa dan bertawakal. Mungkin ini tuhan beri aku waktu untuk aku berehat sementara dari kerja dan dekatkan diri kepada Dia. Sebelum ini, solat pun terkejar-kejar kerana kesibukkan kerja apatah lagi mahu berzikir. Kini Allah beri masa selapang-lapangnya untuk buat apa yang selama ni tak sempat. Untuk DIA.

Aku redha dengan setiap ujian yang Allah berikan. Setiap apa yang berlaku pasti ada hikmahnya.

Keputusan ujian pertama sudah keluar. Alhamdulillah negatif dan hari ini aku perlu ambil ujian kali kedua. Ia diwajibkan merana ketepatan ujian ini hanya 80 peratus. Kemungkinan kemungkinan untuk positif masih ada.

Perlu bersedia. Perlu berwaspada. Bersyukur tapi jangan terlalu gembira.

Jauh disudut hati aku berdoa agar keputusan ujian kali kedua ini juga negatif. Ya Allah Asy Syafii Yang Maha Menyembuhkan, Ya Qabiidu Yang Maha Menyempitkan dan Maha Menyekat,

Kau bantulah kami semua dengan kesihatan yang baik dan cemerlang. Kami perlu berjuang membantu masyarakat Ya Allah.

Ini kisahku,tapi aku yakin ramai sahabat frontliner juga sedang hadapi situasi ini.

Bukan harapkan belas kasihan, tapi cuma ingin ceritakan realiti sebenar apa yang kami hadapi sebagai frontliner.

Virus ini semakin sukar dijejak. Hampir 80 peratus pesakit tidak menunjukkan apa-apa gejala. Itu belum lagi pesakit yang sembunyikan maklumat terdedah pada covid-19.

Kongsikan cerita pada orang lain agar tiada lagi pesakit yang sembunyikan maklumat diri dan beri kerjasama pada petugas kesihatan.


Hargai Isteri Bantu Kewangan Suami, Rela Gaji Habiskan Untuk Anak, Berhempas Pulas Sama-Sama Cari Rezeki.

Kehidupan pasangan suami isteri adalah saling melengkapi antara satu sama lain. Hidup susah senang bersama-sama.

Sanggup berhempas pulas untuk memastikan anakm-anak mendapat keperluan terbaik. Malah ada isteri sanggup keluar bekerja untuk membantu menampung perbelanjaan rumah bagi membantu meringankan beban suami.

Benar, tanggungjawab suami untuk menyediakan keperluan isteri dan anak-anak, namun keadaan situasi sekarang ini ramai isteri memilih untuk menambah pendapatan keluarga.

Sesungguhnya seorang isteri itu tidak berkira dan sanggup berhabis gajinya untuk anak, jadi para suami hargailah isteri dengan sebaiknya.

Sebagaimana perkongsian ini menyentuh betapa isteri tidak berkira untuk membantu keluarga.

ISTERI PENYUMBANG TERBESAR EKONOMI KELUARGA TAK BERKIRA HABISKAN GAJI

Zaman sekarang ni, isteri juga penyumbang terbesar dalam ekonomi dan kewangan keluarga.

Isteri juga bayar bil, isteri juga beli barang dapur, isteri juga isi minyak kereta, isteri juga bayar ansuran rumah.

Isteri juga bayar “hutang-hutang” suami.

Suami “terpaksa” bergantung pada ehsan si isteri dlm menampung kos sara hidup setiap bulan.

Bila dah jadi macam ni, seharusnya suami perlu ada rasa terhutang budi pada si isteri. Si isteri dah meringankan hampir 50% daripada bebanan komitmen si suami maka :

– Berbuat baiklah dengan si isteri.

– Layanlah si isteri dengan berhemah.

– Jangan tinggi suara & bersikap kasar dgn isteri.

– Fahami keterbatasan isteri dlm melayani suami.

– Bantu isteri melakukan kerja2 rumah.

– Bantu isteri menguruskan anak2.

– Hulur dan bagi juga duit kpd isteri sekadar kemampuan yg ada.

– Ambik tahu apa yg isteri beli, apa yabg isteri bayar, apa yg tak cukup dlm rumah.

Jangan bersikap sambil lewa dan selesa dgn bantuan kewangan yg dihulurkan isteri. Zaman makin mencabar, barang makin mahal, kos hidup makin tinggi.

Kalau hidup bergantung pada dua pendapatan, maka jaga hati dan perasaan empunya pendapatan seorang lagi.

Dia wanita yang berusaha untuk buat yang terbaik demi keluarganya.


“Ladang Pahala Kita Berbeza.  Mungkin Ramadan Seorang Ibu Allah Uji Dengan Sabarnya Melayan Karenah Anak. ” Deep Perkongsian Ibu Ni!

Bergelar ibu , banyak yang perlu dikorbankan. Bukan hanya tenaga, masa dan wang ringgit, malah ada masanya kita terpaksa lupakan seketika apa yang ingin dilakukan. Semuanya demi anak-anak dan keluarga.

Tiada lagi istilah untuk membuang masa, bahkan setiap minit begitu berharga untuk seorang ibu. Lebih-lebih lagi yang bergelar suri rumah. Tidak keterlaluan andai dikatakan mereka lebih banyak berkorban dibandingkan yang lain.

Begitu juga dengan ibu yang bekerjaya. Pulang dari kerja, terus ke dapur untuk menyediakan sajian seisi keluarga. Tanpa rehat namun tidak merungut jauh sekali mengeluh kerana apa yang dilakukan itui adalah demi kasih sayang kepada suami dan anak-anak.

Sejak jadi ibu, tak pernah lagi solat terawih kat masjid.

Semalam rasa frustrated sangat. Tengah solat, si Aman dok depan konon nak jadi imam. Husna tengah bising dok main playdoh. Dengar satu-satu okay dia cakap apa. Hanaa’ tengah memanjat.

Baru bukak Al Quran, ada yang berak, ada yang nak air, nak susu.

Nak tunggu Encik Suami selesai solat, masa tu mesti dah mengantuk dan sibuk nak siapkan makanan sahur.

I was like, come on, Ramadan sekali je setahun. Tahun depan belum tentu jumpa Ramadan lagi. Bagi la can nak beribadah dengan khusyuk dan tenang. Masa tu memang sedih dan frust.

Tapi bila tengok muka anak-anak, well I guess my ladang pahala is different now. Mungkin Ramadan seorang ibu itu Allah uji dengan sabarnya melayan karenah anak-anak.

Mungkin Ramadan seorang ibu itu walau hanya sempat solat sunat 2 rakaat ketika malam, disempurnakan dengan ikhlasnya dia menyediakan sahur buat keluarga.

Mungkin Ramadan seorang ibu itu walau hanya semuka sahaja Quran sempat dibaca, Allah lipat gandakan pahalanya kerana nak baca semuka tu pun struggle.

It’s okay dear moms. You’re not alone. Allah Maha Kaya. Allah Maha Tahu.

Betulkan niat, ikhlaskan hati. Peringatan utamanya untuk diri sendiri ?

With ❤,
Ibu triple H.


“Alhamdulillah. Zaskia Melahirkan, Seindonesia Bahagia.” Penantian 10 Tahun Berakhir, Irwansyah Kini Bergelar Bapa. Tahniah!

Detik 31 Mac 2021, pastinya menjadi tarikh bersejarah yang takkan dilupakan buat pasangan merpati sejoli ini. Akhirnya impian mereka selama 10 tahun untuk menimang cahaya mata dimakbulkan.

“Assalamualaikum anak shaleh ku , Ukkasya Muhammad Syahki anak baik , Qurrata a’yun nya mami papa yg nyusu nya nonstop مَا شَاءَ اللَّهُ”

Beliau juga mengucapkan berbanyak-banyak terima kasih kepada para petugas kesihatan yang terlibat, dan buat semua yang mendoakaan mereka.

“Terimakasi banyak Dr @reinorambey , @drtiwi , @rsiabundajakarta , @morulaivf_jakarta , dan teman2 semua yg belum pernah ketemu tapi doa nya luarrr biasa terimakasih atas Support dan cinta nya untuk keluarga kecil kami selama ini.

Semoga Allah membalas setiap doa, ucapan manis , dan support kalian semua dengan pahala kebaikan dan keberkahan ”

Selebriti itu turut memanjatkan rasa syukur dengan kesihatan bayinya yang baru dilahirkan tersebut.

“Alhamdulillah ukkasya sehat walafiat lahir dengan bb 3,4 kg tinggi 51 , MasyaAllah Tabarakallah , doain Ukkasya terus ya om tante”

Perkongsian tersebut mendapat reaksi gembira dari rakan artis dan juga peminat pasangan ini. Rata-rata melahirkan rasa gembira dan mengucapkan tahniah buat pasangan ini.


Peritnya Hidup Kak Kamariah, Letak Racun Dalam Nasi, Nak Bunuh Anak Dan Diri, Undang Sebak Warganet.

Siapa yang pernah alami kesusahan sudah tentu akan faham betapa deritanya hidup dan akan beringat apabila sudah senang.

Nyata kehidupan manusia tidak pernah sunyi daripada ujian dan cabaran. Justeru, hanya hati yang cekal mampu menangani segala.

Kisah tragis hidup wanita berhati wajar ini sungguh inspirasi. Dulu,ibu kepada lapan orang anak ini pernah mengalami ketekanan hidup hingga tahap cuba membunuh diri dan anak-anaknya.

Kini dia mampu tersenyum setelah kehidupannya kembali bersinar setelah memiliki 12 ekar ladang daun pandan. Semua ini hasil kekuatan dan semangat yang tinggi untuk bangkit demi anak-anaknya.

Kata Kak Kamariah dengan nada sebak setelah suaminya lafaz talak tahun 2000 , dia terpaksa menguruskan anak-anaknya seramai lapan orang.

“Ketika itu anak masih sekolah, Yang sulung baru habis SPM dan paling kecil baru setahun.”

“Saya uruskan anak pergi ulang alik ke sekolah dengan menggunakan motosikal,” katanya dengan nada sebak.”

AYAH BAGI TAPAK RUMAH

Dengan bantuan abang ipar, tapak rumah pemberian ayahnya didirikan pondok kecil yang dijadikan tempat untuk dia dan anak-anak berteduh.

Bagainya biarpun kecil, dia bersyukur dan berasa bahagia dapat tinggal bersama anak-anaknya.

“Akak bahagia. Kami makan sikit, berkongsi pinggan. Tak ada orang nak marah,” ujarnya.

Namun, katanya perpisahan itu membuatkan hatinya remuk. Tambahan pula dengan anak yang ramai. Tambahnya lagi jika tiada makanan itu perkara biasa buat keluarganya.

LETAK RACUN DALAM NASI, MAK PENGSAN TERKEJUT

Bagaimanapun, sekuat mana hatinya, kadang kala, jiwanya lemah melihat kepayahan hidupnya.

Sehinggalah pada suatu hari, dia tekad untuk mengambil keputusan untuk membunuh diri dan anak-anak dengan meletakkan racun dalam nasi.

“Balik dari cari pucuk ubi, daun pandan dan kangkung, anak menangis. Dah bagi susu. Akak pandang beras. Ada satu pot lagi. Dalam fikiran masa tu, akan aku bunh anak termasuk diri aku sendiri.

“Biar mati sama-sama. Entah macam mana mak datang. Akak tengah tuang racun dalam periuk nasi. Mak sampai, dia suruh mengucap dan ingat tuhan.”

“Akak cakap tak nampak apa dah dalam hidup. Hidup ini dah hitam. Mak ambil nasi tu dan buang. Mak peluk dan kata ingat tuhan. Solat dan berdoa bukan buat macam ni.”

“Mak menangis dan pengsan lihat saya nak bagi cucunya makan racun.” luahnya dalam nada bergetar menahan tangisan.

HIDUP KEMBALI BERSINAR

Hidup manusia ini bagaikan sebuah pusingan roda, dahulu di bawah, kini berada di atas. Begitulah juga dengan Kamariah.

Katanya tuhan itu Maha Kaya. Jika dahulu hidupnya susah, sekarang sebaliknya. Mengimbau detik  menjadi pengusaha ladang pandan, katanya, adalah pertolongan individu yang simpati dengan kesusahannya yang menunjukan arah untuk mengusahakan tanaman.

Menerusi bantuan Amanah Ikhtiar Malaysia, Kamariah berkata dia telah memohon pinjaman RM50,000 untuk membeli kelengkapan dan urusan penanaman pandan. Katanya ketika itu dia sewa empat ekar tanah atas tanah orang lain.

Siapa sangka dengan berkat kesungguhannya itu, dia kini berjaya memiliki 12 ekar tanah tanaman daun pandan. Malah katanya purata pendapatan kasar sebulan adalah RM50,000!

“Alhandullillah syukur kepada Allah buat pandan dan bisnes lain dengan anak-anak purata kasar RM50,000 sebulan,” ujarnya berasa bertuah turut mendapat sokongan suaminya.

Sempat berpesan, bahawa untuk berjaya jangan mudah putus asas dan sentiasa berdoa.

Kisah yang sungguh inspirasikan kita. Teruskan berjuang untuk kehidupan  yang lebih baik buat diri dan keluarga.

WAGANET TITIP DOA DAN SEMANGAT

Meninjau di ruangan komen, rata-rata wargamaya meluahkan sebak melihat perjuangan wanita ini. Ramai yang menitipkan doa dan kata-kata semangat buatnya. Antara komen adalah seperti berikut.

“Hebat ujian akak tp akhirnya dapat hadapi dgn baik.”

“Ya Allah mulianya pengorbanan akak ni, moga ia dikurniakan anak-anak yang soleh Dan solehah yang memimpinnya ke syurga Allah.”

“Kuat semangat akak ni. Tahniah kerana dpt merubah kehidupan yang lebih baik”

“Tahniah akak. Akak dah berjaya dan seorang ibu yang hebat buat anak anak akak. Semoga akak dan anak akak berjaya dunia dan akhirat. Akk saya menitis air mata.”


Skrub Homemade 3 Bahan Betul Betul Ori, Muka Kusam Boleh Jadi Cerah Jelita!

Kalau muka kusam dan berjelaga teruk kesan daripada cuaca panas terik ketika puasa ni, ada baiknya anda sental wajah dengan skrub muka yang sesuai.

Nak lagi hebat dan mujarab, pilihlah skrub tradisional yang dibuat sendiri di rumah. Perkongsian Awanie Hashim yang mencuba melakukan skrub sendiri di rumah dengan hanya menggunakan tiga bahan dapur, buat kita rasa tertarik untuk mencuba. Nampak mudah sebab hanya guna tiga bahan saja!

Jom cuba ikut caranya. Mana tahu hasilnya mantap.

Hari cuti ni tak tau nak buat apa kan, apa kata kita buat homemade skrub. Guna apa yang ada kat dapur je. Mudah kan? Senang pun senang dan jimat duit.

Apa yang bestnya skrub ni boleh tanggalkan sel kulit mati. Lepas pakai kulit kita rasa lembut dan halus je. Bukan boleh pakai dekat muka je, badan pun boleh.

Bahan-bahan:
Beras
Kunyit
Asam jawa

Caranya:

1. Ni bahan-bahannya. Hanya guna beras, kunyit(seeloknya kunyit hidup tapi kalau tak ada, kunyit pun boleh) dan asam jawa. Kuantiti agak-agak je.

2. Kisar bahan-bahan tadi dalam pengisar kering sampai hancur semuanya.

3. Ok ni hasil lepas dikisar.

4. Bila kita nak guna ambil sikit dan campur dengan air.

5. Jangan cair sangat ataupun terlalu pekat.

6. Lepas tu, sapu lah dekat muka, badan kat mana kita nk pakai. Dah siap, bilas dengan air kemudian baru cuci dengan sabun pencuci biasa.

7. Lihat hasilnya.

Selamat mencuba.

Sumber: Awanie Hashim


“Yem Rasa Kaki Ni Dah Patah” Nad Zainal Kongsi Alasan Anak Cuba Skip Sekolah

Hari Raya dah nak tiba, semua adik-adik yang bersekolah pun dah mula bercuti. Bila bercakap tentang hari terakhir sekolah sebelum raya mesti macam-macam ragam kan?

Menerusi perkongsian daripada pelakon Nad Zainal di laman Instagramnya turut mengalami situasi yang sama seperti para ibu di luar sana.

Kongsi Nad, anak lelakinya Fahad Ibrahim atau lebih mesra dipanggil Yem menunjukkan pelbagai ragam hari terakhir bersekolah sebelum menyambut Hari Raya.

“Drama last day sekolah sebelum Raya. Yem tak boleh school sebab rasa nak demam. Yem rasa kaki ni dah patah.

“Yem macam nak tengok tv lah tapi adik tak bagi. Yem nak cutilah dari 10am-12.30 pm,” tulisnya.

Dalam situasi tersebut juga, nasib sangat menyebelahi Yem kerana Nad berada dalam keadaan ‘good mood’ dan boleh melayan keranah anaknya yang mencuba untuk tidak pergi sekolah.

“Nasib baik mommy good mood today. Belum jadi Darth Vader lagi, tapi bakal bertukar kalau ada lagi alasan-alasan nak skip sekolah,” tambahnya lagi.

Sebelum ini Nad Zainal pernah dimasukkan ke hospital akibat pendarahan di paru-parunya namun kian pulih setelah mendapatkan rawatan lengkap serta rehat yang panjang pada Disember 2022.

Untuk rekod, Nad Zainal mendirikan rumah tangganya buat kali kedua bersama pelakon Ungku Ismail pada Januari 2023 selepas sah bercerai dengan bekas suaminya yang terdahulu, Muhammad Faliq Amiruddin pada tahun yang sama. Hasil perkahwinan pertamanya, Nad dikurniakan dua cahaya mata, Yem dan Som.

Sumber: Instagram Nad Zainal


Bila Jiran Hantar Memo Bunyi Lesung, Rupanya Ini Yang Terjadi Hingga Tarik Perhatian Ramai Warganet.

Rumah kediaman adalah rumah untuk kita melakukan pelbagai akiviti bersama keluarga. Salah satunya tentunya memasak masakan buat keluarga. Namun pada masa yang sama, mempunyai hubungan yang baik dengan jiran.

Namun, hidup berjiran ini ada cabarannya. Sebagaimana yang dialami oleh wanita ini. Beliau berkongsi mengenai memo yang mendapat teguran daripada jiran yang mengadu terdapat bunyi tumbukan lesung batu sehingga menggangu kejiranan.

Mungkin ada yang pernah lalui situasi sebagaimana yang dilalui wanita ini. Menariknya perkongsian ini telah mendapat pelbagai pandangan daripada netizen.

Ikuti perkongsian ini.

Nak cakap macam mana ye dengan jiran yang tegur macam ni emmm serba salah pulak emm.
Yang tahu je tahu.

Sebab orang tuduh rumah kami, tapi rumah kami dengar bunyi tu dari rumah lain…jeng jeng jeng. Rumah kitorang jarang masak apatah lagi nak ketuk…guna blender je.

TAPI INI YANG TERJADI

Apa yang pasti perkongsian ini telah menarik perhatian ramai. Masing-masing mempunyai cerita dan padangan tersendiri.


Kes Sorok Mayat Bayi Dalam Peti Sejuk, Peguam Ni Kongsi Kenapa Pengasuh Hanya Di Penjara 6 Tahun

Mahkamah Rayuan mengekalkan hukuman penjara enam tahun, terhadap bekas pengasuh Adam Rayqal Mohd Sufi Naeif, bayi lima bulan yang mayatnya ditemukan di dalam bahagian sejuk beku peti ais, tiga tahun lalu.

Hukuman yang dikenakan tersebut mendapat reaksi ramai pihak. Rata-rata melahirkan rasa ketidakpuasan hati dengan hukuman yang diterima alasan tidak setimpal dengan apa yang dilakukan tertuduh.

Bunuh kena 6 tahun je?

Tu ayat yang paling banyak dalam komen-komen page berita pasal kes ni. Ada yang kata Hakim tak betul la, undang-undang tak betul la. Memandai je korang kan.

Kes ni dikendalikan oleh En Mohd Redzuan Mohamed Yusoff, rakan kongsi firma kami dari awal sampai selesai. Maklumat-maklumat yang dikongsi di sini adalah maklumat yang telah dibentang dan diterima di mahkamah.

Kes ni pada awalnya disiasat di bawah seksyen 302 iaitu membunuh. Itu normal untuk kes-kes melibatkan kematian yang mencurigakan.

Selesai siasatan dari polis, kementerian kesihatan dan lain-lain, kes diklasifikasikan semula di bawah Seksyen 31 Akta Kanak-Kanak. Pertuduhan dia “Menganiaya hingga menyebabkan kecederaan”

Tak ada sebarang kesan cedera

Di sini fungsi peguam. Peguam bukan saja kena lawan kes, tapi yang lebih penting kena pastikan semua pihak terutama mahkamah faham naratif kejadian dari perspektif tertuduh. Kena fahamkan semua pihak tentang kejadian sebenar.

So, apa kejadian sebenar?

Kejadian sebenar ialah pengasuh ni terjatuh di tandas bersama baby yang dipegang. Kejadian berlaku selepas pengasuh memandikan baby, macam hari-hari biasa.

Lepas terjatuh, dia bangun dan angkat semula baby. Baby menangis. Pengasuh ni check keadaan baby, tak ada sebarang kesan cedera. Tak ada luka, tak ada lebam, tak ada kesan merah-merah.

Ini selari dengan laporan post-mortem, tak ada sebarang kecederaan luaran. Punca kematian ialah kecederaan dalaman yang tak ada siapa boleh nampak dari luar.

Pengasuh ni kemudian memujuk baby dan beri susu. Baby berhenti menangis dan minum susu. Kemudian baby tidur. Dalam tidur, baby telah batuk-batuk dan keluar cecair jernih dari hidung. Baby dijangka meninggal sekitar masa ini. Pengasuh cuba beri bantuan pernafasan tapi gagal.

Masalah lebih besar bermula disini. Dalam keadaan panik tak tahu nak buat apa, pengasuh ni telah sembunyikan jenazah dalam peti sejuk. Itu adalah kesilapan paling besar bagi pendapat saya.

Menyembunyikan kematian

Masalah bertambah apabila pengasuh beritahu family baby telah diambil oleh orang lain. Perkara ni telah trigger pencarian kanak-kanak dan tular.

Pada petang yang sama, pengasuh rasa bersalah dan sedar akan kesalahan dia. Dia telah menyerah diri di balai polis dan terus beritahu polis di mana jenazah berada. Ini diakui oleh mahkamah dan selari dengan dokumen pihak polis.

Jenazah telah dijumpai hasil tunjuk arah oleh pengasuh sendiri.

Ada kejadian bunuh? Tak ada.

Ada tindakan kejam yang menyebabkan kecederaan? Tak ada.

Ada tindakan memukul, mengetuk, membelasah bayi malang tersebut? Tak ada. Malah jentik pun tak ada.

Apa yang ada ialah kemalangan yang kemudian disusuli tindakan salah iaitu menyembunyikan kematian.

Salah tak? Ye salah. Tapi adakah salah itu sama tahapnya dengan membunuh? Tidak.

Undang-undang, sistem kehakiman dan mahkamah, malah sesiapa yang mendapat latihan perundangan dapat menilai bahawa ada perbezaan antara membunuh, menyebabkan kematian sama ada secara sengaja atau tidak, dan kemalangan.

Kami percaya atas dasar itu, setelah dihujah oleh pihak Peguam, pendakwaraya telah meminda pertuduhan dari “menganiaya hingga menyebabkan kecederaan” kepada “mendedahkan kepada keadaan yang mungkin menyebabkan kecederaan”

Bila dibaca dan dinilai betul-betul, dua ayat pertuduhan tu membawa maksud berbeza. Dan maksud kedua iaitu mendedahkan kepada keadaan yang mungkin menyebabkan kecederaan adalah lebih tepat menggambarkan keadaan sebenar.

Dan ambil kira juga bahawa elemen asas yang dipertuduh bukanlah membunuh atau menyebabkan kematian, tapi menyebabkan kecederaan.

Tak tahu fakta tapi menjatuhkan hukuman

Kenapa? Kerana pengasuh tersebut tidak membuat sebarang tindakan aktif untuk membunuh. Dia terlibat dalam kemalangan bersama baby, dari keadaan lantai bilik air yang licin.

Sebelum kita menghukum, kita kena tau fakta sebenar. Kita kena nilai undang-undang dengan fakta unik setiap kes.

Hakim yang zalim adalah hakim yang menghukum tanpa usul periksa, yang tak tahu fakta tapi sepantas kilat menjatuhkan hukuman.

Janganlah kita jadi macam itu.

#tlcrf

#thelawchambersofRedzuanandFaiezad


“Nak Buat Benda Baik Memang Susah.” DS Shahida Dedah Dulu Tak Setuju Ambil Anak Susuan, Berubah Selepas Kata-Kata Suami. Cukup Padu!

Nak buat kebaikan bukan benda yang mudah. Ada sahaja yang menghalang. Pasangan ini juga tidak melalui dugaan ini terutama apabila mengambil keputusan membela anak angkat. Lebih penting lagi menjadi anak susuan mereka.

Si isteri, sedari awal menghalang kerana beliau merasakan diri tidak yakin mampu berbuat demikian. Namun nasihat dan kata-kata suami mengubah segalanya.

Catatan Datin Sri Shahida menerusi laman instagramnya baru-baru ini mendedahkan beliau sebelum ini tidak setuju mengambil anak susuan.

Perkongsian tersebut mendapat respond dari pengikutnya. Ada yang bersetuju bukan mudah mengambil dan menjaga anak angkat.

Terus memberi inspirasi

Saling Melengkapi


Tiada Lagi Perut Buncit Bila Disiplin Amal Air Rebusan Ni. Seawal Seminggu Nampak Kesannya!

Mungkin ada antara anda kini sedang berusaha untuk atasi masalah perut buncit dengan pelbagai cara namun masih belum menampakkan kesan yang diingini. Jadi apa kata anda mencuba petua tradisi yang dikongsikan oleh Maira Humaira dengan menggunakan bahan-bahan yang mudah didapati. Bahkan menurutnya, bila rajin amalkan minum air rebusan tersebut seawal seminggu sudah nampak perubahannya.

Jadi ianya harus dicuba, mana tahu dengan kaedah ini ianya serasi buat anda dan sekali gus hilanglah masalah perut buncit, insyaAllah.

Ini perkongsiannya dan selamat mencuba.

Kaknur nak share satu petua tradisional..petua ‘ajaib’ dan mudah tapi, cukup berkesan hilangkan perut buncit seawal seminggu..

Bahan-bahannya:
1. Sebiji Lemon
2. Halia dalam dua atau 3 inci
3. Air 1.5 liter

Kaknur syorkan korang buat waktu malam dan dibiarkan bagi sejuk semalaman dalam periuk sebelum kita diminum esok paginya.

Cara penyediaan:
1. Masukkan 1.5 liter air dalam periuk dan panaskan. Masukkan lemon yang sudah dipotong dan halia yang telah ditumbuk ke dalam periuk.

2. Biarkan mendidih selama 5 minit. Jangan lupa kacau taw.

3. Selepas 5 minit mendidih, kecilkan api dan biarkan selama 10 minit lagi.Tutup periuk dan tinggalkan ruang sedikit semasa tempoh 10 minit tersebut.

4. Padamkan api dan tutup habis periuk. Letak benda berat supaya wapnya tidak mudah keluar.

Cara minum:
1. Seteguk dua sahaja  sekali minum (dalam setengah cawan macam tu)..
2. Satu periuk tu untuk minum satu hari. Letak dalam botol minuman dan boleh bawa ke pejabat. Minum sikit-sikit ye dan dilarang minum selepas jam 8 malam dan banyakkan minum air masak ya.


Halia Bakar + Serai, Formula Untuk Wanita Cantik & Sihat. Rugi Jika Dilepaskan!

Bagi wanita yang bergelar isteri dan ibu dan dalam masa yang sama turut bekerja, pasti memerlukan tenaga yang cukup luar biasa.

Maklumlah terpaksa melakukan dua kerja,  memang bukan mudah. Bimbang pula jika berlarutan begitu akan menyebabkan badan lemah,  wajah kusam dan sekali gus kurang menawan di mata suami.

Justeru, soal kesihatan cukup penting dan harus dititikberatkan baik dalam kesihatan dalaman mahupun luaran. Barulah suami bertambah sayang.

Petua ini berupa minuman kesihatan yang wajib diamalkan oleh kaum wanita jika mahu badan berbau wangi, wajah putih berseri kemerahan dan menyegarkan badan.

Bahan yang digunakan juga cukup mudah dan ada di dapur anda. Selamat mencuba!

CARA MEMBUAT:

1. 10 batang serai di ketuk dan halia di bakar terlebih dahulu. Kemudian, bersihkan halia tersebut.

2. Kesemua bahan di masukkan ke dalam periuk dan direbus dengan air 4 gelas air hingga masak.

Antara Kelebihannya:

1.Mencegah perut buncit

2. Membuang angin dalam badan.

3. Resdung

4. Masalah berat badan.

5. Buang kotoran dalam badan

6. Mencegah penggumpalan darah.


Michelle Yeoh Anak Malaysia Pertama Menang Oscar, Terus Hubungi Ibu Selepas Terima Anugerah!

Tan Sri Michelle Yeoh yang mencipta sejarah sebagai pelakon Asia pertama memenangi kategori Pelakon Wanita Terbaik di Anugerah Akademi, tidak berlengah untuk berkongsi kegembiraan dengan wanita terpenting dalam hidupnya.

Menerusi video yang dikongsi wartawan Channel News Asia (CNA) di Twitter, Michelle menghubungi ibunya, Datin Janet Yeoh, menerusi panggilan video sejurus diumumkan pemenang.

Biarpun audio daripada perbualan itu tidak jelas kedengaran, namun dapat dilihat Michelle menunjukkan trofi gangsa bersalut emas 24 karat itu kepada ibu, ahli keluarga dan rakan-rakan yang nyata tidak dapat menahan rasa teruja mereka.

Dalam pada itu, memetik laporan The Star, Janet turut berpelukan bersama ahli keluarganya sejurus Michelle diumumkan pemenang.

“Saya sangat gembira dengan kejayaan Michelle. Dia menang anugerah itu sebab dia seorang yang bekerja keras.

“Kita boleh lihat bagaimana dia berlawan di filem, cara dia melakonkan watak itu.

“Dia sangat cantik dan berbakat malah seorang yang ‘smart’,” katanya selepas Tayangan Oscar.

Wanita berusia 84 tahun itu juga berkongsi kegembiraan bersama ahli keluarga dan selebriti jemputan semasa Acara Tontonan Khas Oscar Ke-95 di Dadi Cinema, Pavilion, Kuala Lumpur yang dihoskan oleh keluarga Yeoh pada pagi Isnin.

Terdahulu, seluruh dewan riuh dengan sorakan gembira apabila bintang kelahiran Ipoh itu diumumkan sebagai pemenang.

Michelle ketika memberi ucapan kemenangan, menzahirkan ucapan terima kasih dan penghargaan kepada ibunya, Janet.

“Saya dedikasikan kemenangan ini kepada ibu saya dan semua ibu di seluruh dunia kerana mereka adalah adiwira sebenar.

“Tanpa mereka, tiada seorang pun daripada kita akan berada di sini malam ini. Saya bawa pulang trofi ini kepada ibu.

“Ibu saya sedang menonton sekarang di Malaysia, Kuala Lumpur bersama ahli keluarga dan rakan-rakan. Saya sayangkan anda semua malah akan membawa trofi ini pulang ke rumah,” ujarnya.

Janet yang sentiasa menumpukan perhatian pada skrin sepanjang siaran, kelihatan gembira apabila filem Everything Everywhere All at Once menerima anugerah. Filem itu memenangi sejumlah tujuh Oscar.

Sementara itu, anak-anak saudara Michelle juga teruja dengan kemenangan pelakon itu.

Anak saudara lelaki kepada Michelle, Kelvin Yeoh yang berucap kepada tetamu hadir pada majlis itu menyatakan dia dan adik-beradiknya merupakan peminat nombor satu Michelle.

“Ibu saudara saya telah menjalani kehidupan yang penuh semangat sebagai seorang pelakon selain merupakan seorang individu yang sangat rajin,” ujarnya.

Selain itu, anak saudara perempuan kepada Michelle, Vicki Yeoh memberitahu, ibu saudaranya itu adalah bukti bahawa impian boleh menjadi kenyataan.

“Kami berharap dia terus memberi inspirasi kepada orang lain seperti dia beri inspirasi kepada kami.

“Dia benar-benar bukan sahaja beri inspirasi kepada orang Asia tetapi semua orang, di mana-mana dan mungkin… semua sekali,” katanya.

Pada majlis itu, beberapa selebriti tempatan hadir untuk menyaksikan detik bersejarah tersebut termasuk Amber Chia, Nasha Aziz, Sangeeta Krishnasamy dan Henley Hii.

Turut serta hadir dalam majlis itu ialah Menteri Pembangunan Wanita, Keluarga dan Masyarakat Datuk Seri Nancy Shukri yang menyampaikan anugerah ‘Anugerah Wanita Kasih Unggul’ kepada Janet sempena Hari Wanita Antarabangsa.

Michelle juga sebelum ini meraih trofi sama pada beberapa acara anugerah termasuk Anugerah Golden Globe dan Screen Actors Guild Awards (SAG).

Selain kategori Pelakon Wanita Terbaik yang dimenangi Michelle, filem Everything Everywhere All at Once turut merangkul kategori Pelakon Pembantu Wanita Terbaik yang disandang oleh Jamie Lee Curtis dan Pelakon Pembantu Lelaki Terbaik dimenangi Ke Huy Quan.

Kategori lain yang turut dimenangi filem Everything Everywhere All at Once ialah Lakon Layar Terbaik dan Suntingan Terbaik.

Sumber : Sinar Harian


Upgrade Langsir Tingkap Sedia Ada. Jadikan Ianya Nampak Bergaya Dengan Cara Paling Jimat Serta Mudah!

Andai tiba-tiba teringin hendak mengubah mood kediaman, selain mengubah susun atur perabot untuk memberi impak ruang berbeza. Ada satu lagi yang juga boleh dilakukan oleh ibu-ibu iaitu dengan melakukan upgrade pada bahagian langsir dengan cara yang mudah namun impaknya memang hebat.

Ini dikongsikan oleh Puan Rafiza Idayu, menjelaskan cara atau langkah-langkah untuk menghasilkannya. Jom semak.

Step by step buat langsir eyelet sendiri. Eyelet ring boleh dapatkan di kedai peralatan menjahit atau kedai kain langsir. Jika tak pandai jahit, boleh upgrade dari langsir sedia ada. Yang penting dah pasang kayu eyelet. Nampak kemas dan elegan bila pasang langsir jenis eyelet di rumah.

Bahan bahan nak buat eyelet curtain

1. Eyelet ring
– boleh dapatkan di kedai menjual peralatan menjahit atau kedai kain langsir.

2. Pensil penanda
– saya guna pensil warna anak jer.

3. Gunting kecil yang hujungnya tajam
– senang nak ‘hunus’ langsir semasa proses tebuk lubang

4. Pita pengukur

5. Langsir yang dah siap dijahit dengan tape.

Langkah seterusnya

Mula mula buat ukuran. Ukuran ini dia tak ada formula khusus. Boleh bagi average jarak lubang eyelet +- 7″.

Cara nak kira bilangan eyelet ring yang diperlukan adalah Panjang langsir bahagi 7″.

Katakan panjang langsir 124″ / 7″ = 17.77
Lebih kurang 18 ring eyelet diperlukan untuk sekeping langsir.

Tip : Cara nak ukur lubang eyelet adalah dari tengah tengah langsir.

Kemudian ‘hunus’ gunting kecil yang tajam ini pada kain langsir yang sudah dijahit tape. Perhatikan saya gunting di luar sedikit dari tanda yang telah dibuat. Jaraknya dalam 2 hun.

Guna gunting kecil yang tajam. Jika guna gunting besar sukar sedikit kerana kita potong membulat. Ini gunting khas untuk kerja kerja sulam. Boleh dapatkan di kedai menjual alat jahitan.

Alhamdulillah. Cantik dah tertebuk lubang eyelet. Gunting sulam ini bentuknya agak melenkung sedikit. Memudahkan kita membelok ketika menggunting. Maklumkan kona baring ni potong bulat.

Kemudian masukkan eyelet ring. Satu sebelah bawah dan satu lagi sebelah atas. Ring putih tu masukkan sekali. Ada eyelet ring yang tiada komponen tersebut. Tak mengapa. Dah set dia cenggitu.


Doktor Ini Kongsi Kenapa Salah Didik Anak Antara Punca Anak Jadi Murung, Tak Nak Ke Sekolah, Ponteng Dan Pembuli! Tolong Alert Ini!

Mendidik anak bukannya mudah. Jika salah didikan tentu akang mengakibatkan kesan negatif kepada perbuatannya. Termasuk menjadi seorang pembuli,murung, suka poteng sekolah atau pemarah.

______________________________________________________________________

7 CARA DEPOSIT EMOSI PADA ANAK-ANAK

Mengendalikan kes-kes remaja yang mengalami masalah emosi dan tingkahlaku di klinik psikiatri kanak-kanak merupakan antara pengalaman berharga yang saya kutip dalam kehidupan seharian sebagai pakar psikiatri. Lebih berharga lagi, ia jadi bekal saya membina diri sebagai seorang bapa.

Saban hari berurusan dengan remaja yang mengalami masalah emosi, berbincang dengan ibubapa mereka, mencuba sedaya upaya membina kepercayaan dan seterusnya membantu mereka membuat saya makin percaya, mengendalikan ‘seorang anak bergelar remaja’ adalah seperti suatu pelaburan yang sangat perlahan untungnya tetapi berbaloi untuk dilaburkan.

Kebanyakkan masalah remaja adalah ‘produk akhir’ kepada proses panjang yang telah bermula lama. Sebutlah masalah apa – murung, risau, marah, tak nak ke sekolah, kawan budak nakal, menipu, ponteng, seksual, sosial, ketagihan, buli dan seangkatan dengannya – semua ini produk akhir. Di awalnya mesti banyak cerita latar yang menyumbang kepada terjadinya masalah ini.

Saham terbesar yang menyumbang kepada hasil akhir pelaburan ini ialah cara kita mendidik anak-anak (parenting styles). Kerana itulah saya yakin, antara kaedah terbaik pencegahan kepada masalah emosi dan tinglahlaku anak-anak remaja adalah dengan memperbaiki kaedah parenting kita dari awal. The best treatment is to prevent it from happening. Mengubah kaedah kita, setelah terbukti bermasalah untuk mereka, setelah 15 tahun mereka hidup, semestinya bukan kaedah terbaik untuk memperbaiki keadaan.

Mengharapkan anak remaja membesar dengan emosi, psikologi dan tingkahlaku yang positif mesti bermula dengan menanam saham (deposit) sedikit demi sedikit dari awal. Barulah berbelas tahun kemudiannya kita boleh ‘withdraw’ keuntungan kita. Kalau kita tak pernah deposit apa-apa, jangan mengharap dalam akaun ada ‘baki’ yang menguntungkan.

Bagaimana deposit emosi pada anak-anak dari awal?

1. Cuba sebaik mungkin faham sudut pandang dia.
Jangan terlalu mementingkan diri dengan menganggap apa sahaja sudut pandang kita, itulah yang betul dan tepat baginya. Cuba buat dia percaya apa yang penting bagi dia, penting juga bagi kita. Apa yang penting bagi dia? – itu yang kita kena cuba duduk dan cari jalan untuk faham. Jadi pendengar yang baik. Zaman ‘I am always right, you better listen to me!’ sudah berakhir. Perubahan zaman menjadikan kaedah ‘abah dulu atuk kau buat camni je..’ tidak semestinya berkesan.

2. Tolong perkara yang kecil, buat kebaikan yang sedikit, hormati dia walaupun kecil.
Inilah antara saham-saham kecil yang biasanya keuntungannya membiak dengan cepat. Jangan jadi ayah atau ibu yang sekadar memnuhi keperluan asas. Jangan anggap cukup duit, cukup makan – ‘settle!’. Duduk dengan anak buat kerjas ekolah bersama, ajar dia tanam pokok, ajar dia baiki basikal, tolong buatkan minuman waktu dia belajar, tolong jahitkan tali beg yang koyak, dukung dia waktu dia demam…semua ini kecil pada kita, tapi jika kena gaya, masa dan keadaannya, inilah memori yang akan kekal dalam mindanya sampai bila-bila. Kebaikan ayah dan ibu yang menjadi penolak kepadanya untuk mendoakan kita bila kita tiada.

3. Disiplin dengan komitmen kita.
Jangan berjanji apa yang kita tahu kita tidak akan mampu penuhi. Jangan berbohong dan jangan mungkir janji. Kecil pada kita, mungkin besar pada kita.

4. Pastikan ‘expectation’ kita jelas pada mereka.
Setiap kali kita mahukan merepa penuhi sesuatu permintaan, jelaskan apa yang kita harapkan – ‘clear dan explicit’. Generasi ini, generasi yang sukar memahami falsafah dan metafora. Itu hakikat yang kita kena terima.

5. Jujur dan tunjukkan kejujuran kita.
Jangan bermuka-muda, jangan double-standard dan tunjukkan integriti kita sebagai seorang dewasa. Prinsip ‘do what I tell, not what I do’ adalah pelaburan yang pasti rugi. Anak-anak belajar dengan melihat dan memerhati kita.

6. Mohon maaf jika salah.
Ketidak sempurnaan kita adalah sebahagian proses menjadi ibubapa yang terbaik untuk anak-anak. Jika salah, akui kesilapan dan perbetulkan keadaan.

7. Bonding, bonding dan terus berbonding. Bina memori eksklusif dia bersama anda. Memori itu tidak semestinya mahal. Apa yang penting membina makna yang mengesani. Biarpun ia sekadar duduk bersama mencungkil tanah.

Bila 7 pelaburan kecil ini kita lakukan secara berterusan, insyaAllah bila tiba masa kita nak ‘withdraw’ kebaikan dari anak-anak kita mudah. Nak minta mereka lakukan perkara yang sama pada kita dan orang lain juga mudah.


DIY Makeup Remover. Lebih Jimat & Wajah Lebih Flawless!

Terkadang bila kita mengamati wajah orang lain yang terlihat bersih, cerah dan segar meskipun tanpa secalit makeup, seakan timbul rasa cemburu. Malah terbit  juga perasaan ingin tahu, bagaimana rutin penjagaan dan perawatan  kulit wajah yang diamalkan hingga menjadikan kulit wajahnya begitu sempurna.

Cantik natural memang menjadi impian setiap wanita. Namun kekurangan pada kulit wajah terkadang membuatkan kita ingin mencari solusi dengan menggunakan solekan sebagai cara terbaik untuk tampil menawan.

Bertepatan dengan fungsi makeup adalah untuk memperindah penampilan dan menutup kekurangan pada kulit wajah. Bahkan cara merias wajah pun tidak sama,boleh disesuaikan dengan acara yang hendak kita lakukan. Misalnya makeup tipis dan natural untuk kegiatan sehari-harian seperti ke tempat kerja dan makeup glamor untuk acara gemilang.

Ternyata, makeup sudah menjadi sesuatu keperluan utama bagi sebahagian besar wanita untuk menyempurnakan penampilan. Pun begitu, JANGAN pula mengambil mudah dalam bab menanggalkan dan membersihkan makeup. Jika tidak diberi tumpuan dalam hal ini, bimbang akan menimbulkan masalah pada kulit wajah.

Oleh itu, PASTIKAN menggunakan pembersih wajah atau make up remover terlebih dahulu setiap kali ingin menanggalkan makeup. Produk makeup remover memang banyak pilihan di pasaran, namun jika anda lebih suka menggunakan bahan yang lebih alami dan natural, anda sendiri boleh menghasilkan makeup remover anda sendiri.

Ini dikongsi sendiri oleh Che Mira di dalam laman sosialnya, terbukti kulit wajahnya cukup cantik dan berseri. Jadi jom kita tengok apa bahan-bahan yang digunakan olehnya untuk menghasilkan Makeup remover ini.

Bahan-bahan :

Madu
Limau nipis
Air mawar (mustika ratu)
Soda berkarbonat

Caranya :

KEISTIMEWAAN lain makeup remover ini.

[su_quote]Ini yang selalu saya amalkan. Wajib buat tau seminggu 2 kali tak kira la malam ke, pagi ke bila-bila pun boleh![/su_quote]

Sumber : Che Mira


Tambah Aset Untuk Isteri & Anak-anak, Black Hanifah Bina Villa Di Langkawi Raih Pujian!

Masa selalunya berlalu dengan pantas. Tanpa kita sedar, masa akan terus meninggalkan kita dengan sia-sia. Justeru itu, kehidupan ini perlu diberi perancangan sebaiknya agar kehidupan yang dilalui semakin hari semakin bertambah sempurna.

Begitu juga dalam hal perancangan kerjaya mahupun kewangan peribadi untuk masa depan yang lebih baik dan sempurna. Semuanya perlukan perancangan yang rapi.

Buat penyanyi Black Hanifah pula siapa sangka dalam diam-diam rupanya kini sedang sibuk menyiapkan villa impiannya yang terletak di Pulau Langkawi.

Difahamkan melalui perkongsiannya bersama Utusan Malaysia, dikatakan tercetusnya idea ini pada bulan Oktober tahun lalu dan kini setelah 3 bulan proses pembinaan dilakukan, penyanyi berusia 35 tahun ini seakan sudah boleh tersenyum bangga melihat hasil usahanya menyiapkan villa telah tersergam indah di depan mata.

“Idea tercetus tahun lalu selepas kita memasuki fasa peralihan ke endemik. Saya memang ada perniagaan rumah sewa di sini (Langkawi), jadi terfikir pula hendak menambah aset dan mengembangkan lagi pendapatan.

“Itu yang timbul idea untuk bina villa pula, tetapi boleh diinap oleh pelancong yang berkunjung ke sini.

“Saya bina villa ini bersama mereka, berulang-alik dari Kuala Lumpur memandu sendiri kereta membawa barang binaan. Apa yang boleh dikatakan, saya puas dengan hasilnya hari ini,” katanya.

Black berkata, villa Rindu D’Villa Langkawi itu sudah mula dibuka tempahan untuk Mac ini yang dijami mengikut harga pasaran semasa pulau peranginan terbabit.

ARTIKEL MENARIK

“Insya-Allah, harga mampu inap dan ikut pasaran di sini. Apa yang menjadi keutamaan saya ialah keselesaan pengunjung kami nanti.

“Villa ini ada empat bilik tidur yang dilengkapi dengan bilik air, ruang tamu, dapur dan kolam mandi peribadi serta boleh memuatkan sehingga 10 tetamu,” ujarnya.

Malah, penyanyi lagu Hanyut itu turut mempunyai perancangan bagi menambah villa di sekitar lokasi sama sebagai pelaburan dan aset untuk masa depan isteri dan anak-anaknya.

“Punca pendapatan utama saya masih lagi menyanyi dan syukur terus relevan sehingga kini. Bagaimanapun, saya terfikir sekarang kena siap sedia kumpul aset untuk jaminan jangka masa panjang.

“Villa itu saya namakan sempena nama anak. Saya bercita-cita selepas ini akan bina projek perhotelan pula di Langkawi,” kongsinya lagi.

Difahamkan, villa di Kampung Bukit Lembu, Kedawang itu menggunakan konsep lantai ‘glow in the dark’ yang merupakan pertama di Asia selepas dicadangkan seorang rakan pembekal barangan.